text:
επιφάνεια δεν εξαιρείται δυνάμει των διατάξεων των σημείων
 7.2.2.2.1 έως 7.2.2.2.5 ανωτέρω, επί της οποίας δεν είναι δυνατόν να
 τοποθετηθεί ορθογώνιο διαστάσεων 400 mm × 300 mm·
 7.2.2.2.7. στα οχήματα της κλάσης II, ο χώρος στον οποίο δεν επιτρέπονται όρθιοι·
 7.2.2.2.8. στα διώροφα οχήματα, κάθε χώρος του άνω ορόφου·
 7.2.2.2.9. το εμβαδόν του ή των χώρων αναπηρικών πολυθρόνων, όταν θεωρείται ότι
 είναι κατειλημμένοι από χρήστη ή χρήστες αναπηρικών πολυθρόνων, βλ.
 σημείο 7.2.2.4.
 7.2.2.3. Στο όχημα πρέπει να υπάρχει αριθμός (Ρ) καθισμάτων, πλην των
 πτυσσόμενων, σύμφωνα με τις απαιτήσει του σημείου 7.7.8. Στα οχήματα
 των κλάσεων I, II ή Α, ο αριθμός των καθισμάτων κάθε ορόφου είναι
 τουλάχιστον ίσος προς τον αριθμό των τετραγωνικών μέτρων του δαπέδου
 του ορόφου αυτού που διατίθενται για τους επιβάτες και το πλήρωμα
 (εφόσον υπάρχει) στρογγυλεμένο προς τον πλησιέστερο ακέραιο· στα
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/169
 οχήματα της κλάσης I, πλην του άνω ορόφου, ο αριθμός αυτός μπορεί να
 μειώνεται κατά 10 %.
 7.2.2.4. Στην περίπτωση οχήματος με μεταβλητή χωρητικότητα καθήμενων
 επιβατών, ο χώρος για τους όρθιους επιβάτες (S1) και οι διατάξεις του
 σημείου 7.2.3 καθορίζονται κατά περίπτωση για καθεμία από τις ακόλουθες
 συνθήκες:
 7.2.2.4.1. πλήρωση όλων των διαθέσιμων θέσεων καθημένων, στη συνέχεια του
 υπόλοιπου χώρου για ορθίους και, εφόσον μένει χώρος, των τυχόν θέσεων
 για αναπηρικές πολυθρόνες·
 7.2.2.4.2. πλήρωση όλων των διαθέσιμων θέσεων ορθίων, στη συνέχεια του
 υπόλοιπου χώρου για καθήμενους επιβάτες και, εφόσον μένει χώρος, των
 τυχόν θέσεων για αναπηρικές πολυθρόνες·
 7.2.2.4.3. πλήρωση όλων των θέσεων για αναπηρικές πολυθρόνες, στη συνέχεια του
 υπόλοιπου χώρου για ορθίους και μετά των διαθέσιμων θέσεων καθημένων.
 7.2.3. Σήμανση των οχημάτων.
 7.2.3.1. Το όχημα πρέπει να φέρει σαφή επισήμανση σε ορατή εσωτερική θέση,
 κοντά στην εμπρόσθια θύρα, με χαρακτήρες ή εικονογράμματα ύψους
 τουλάχιστον 15 mm και αριθμούς ύψους τουλάχιστον 25 mm, με:
 7.2.3.1.1. το μέγιστο αριθμό καθισμάτων που μπορεί να φέρει το όχημα·
 7.2.3.1.2. εφόσον προβλέπεται, το μέγιστο αριθμό θέσεων όρθιων επιβατών που μπορεί
 να φέρει το όχημα·
 7.2.3.1.3. εφόσον προβλέπεται, το μέγιστο αριθμό αναπηρικών πολυθρόνων τις οποίες
 το όχημα έχει σχεδιασθεί να μεταφέρει.
 7.2.3.2. Εάν ένα όχημα έχει σχεδιαστεί ώστε να έχει μεταβαλλόμενο αριθμό θέσεων
 καθήμενων επιβατών, μεταβαλλόμενη επιφάνεια διαθέσιμη για όρθιους
 επιβάτες ή μεταβαλλόμενο αριθμό μεταφερομένων αναπηρικών
 πολυθρόνων, οι απαιτήσεις του σημείου 7.2.3.1 εφαρμόζονται, κατά
 περίπτωση, στο μέγιστο αριθμό θέσεων καθήμενων επιβατών και στον
 αντίστοιχο αριθμό αναπηρικών πολυθρόνων και όρθιων επιβατών.
 7.2.3.3. Στο χώρο του οδηγού και σε θέση σαφώς ορατή από τον οδηγό πρέπει να
 προβλέπεται χώρος με γράμματα ή εικονογράμματα ύψους τουλάχιστον 10
 mm και αριθμούς ύψους τουλάχιστον 12 mm, με:
 7.2.3.3.1. το βάρος (μάζα) των αποσκευών που επιτρέπεται να μεταφέρει το όχημα
 όταν φέρει το μέγιστο αριθμό επιβατών και πληρώματος και δεν υπερβαίνει
 την τεχνικά επιτρεπόμενη μέγιστη μάζα εμφόρτου οχήματος, ή την
 επιτρεπόμενη μάζα κάθε άξονα. Η μάζα αυτή περιλαμβάνει τη μάζα των
 αποσκευών:
 7.2.3.3.1.1. στα διαμερίσματα αποσκευών (μάζα Β, σημείο 7.4.3.3.1. του παραρτήματος
 11)·
 ---pagebreak--- L 373/170 EL Επίσημη Εφημερίδα της Ευρωπαϊκής Ένωσης 27.12.2006
 7.2.3.3.1.2. στη στέγη, εφόσον είναι διαμορφωμένη για τη μεταφορά αποσκευών (μάζα
 ΒΧ, σημείο 7.4.3.3.1.


text:
του παραρτήματος 11).
 7.3. Αντοχή υπερκατασκευής.
 7.3.1. Όλα τα μονώροφα οχήματα των κλάσεων II και III έχουν υπερκατασκευές
 που πληρούν τις απαιτήσεις του παραρτήματος 5.
 7.4. Δοκιμή ευστάθειας
 7.4.1. Η ευστάθεια ενός οχήματος πρέπει να είναι τέτοια ώστε να μην επέρχεται
 ανατροπή όταν η επιφάνεια επί της οποίας στηρίζεται το όχημα λαμβάνει,
 διαδοχικά προς κάθε πλευρά, κλίση 28 μοιρών ως προς το οριζόντιο επίπεδο.
 7.4.2. Για τους σκοπούς της ανωτέρω δοκιμής, το όχημα πρέπει να έχει τη μάζα του
 σε τάξη πορείας, όπως περιγράφεται στο σημείο 2.18 του κανονισμού, και
 επιπλέον:
 7.4.2.1. Φορτία ίσα προς Q (όπως ορίζονται στο σημείο 7.4.3.3.1. του παραρτήματος
 11) που έχουν τοποθετηθεί σε κάθε κάθισμα επιβάτη. Εάν το όχημα
 προβλέπεται για όρθιους επιβάτες ή όρθιο μέλος πληρώματος, το κέντρο
 βάρους των φορτίων Q ή των 75kg που αντιστοιχούν σε αυτά, πρέπει να είναι
 ομοιόμορφα κατανεμημένο στον αντίστοιχο χώρο των όρθιων επιβατών ή
 του όρθιου μέλους πληρώματος, σε ύψος 875 mm. Όταν ένα όχημα είναι
 εξοπλισμένο για να μεταφέρει αποσκευές στη στέγη του, πρέπει να
 στερεώνεται στη στέγη μια ομοιόμορφα κατανεμημένη μάζα (ΒΧ) ίση
 τουλάχιστον προς εκείνη που δηλώνει ο κατασκευαστής σύμφωνα με το
 σημείο 7.4.3.3.1 του παραρτήματος 11 και η οποία αντιπροσωπεύει τις
 αποσκευές αυτές. Τα άλλα διαμερίσματα αποσκευών δεν πρέπει να
 περιέχουν αποσκευές.
 7.4.2.2. Εάν το όχημα έχει μεταβλητή χωρητικότητα καθήμενων επιβατών, όρθιων
 επιβατών ή είναι σχεδιασμένο για να μεταφέρει μία ή περισσότερες
 αναπηρικές πολυθρόνες, σε κάθε χώρο του διαμερίσματος των επιβατών
 στον οποίο υπάρχουν οι δυνατότητες αυτές τα φορτία που αναφέρονται στο
 σημείο 7.4.2.1. πρέπει να είναι ίσα με τη μεγαλύτερη από τις ακόλουθες
 τιμές:
 α) μάζα του αριθμού των όρθιων επιβατών οι οποίοι επιτρέπεται να
 καταλαμβάνουν το χώρο, συμπεριλαμβανομένης της μάζας τυχόν
 αφαιρούμενων καθισμάτων· ή
 β) μάζα του αριθμού των όρθιων επιβατών που μπορούν να καταλαμβάνουν
 το χώρο· ή
 γ) μάζα των αναπηρικών πολυθρόνων και των χρηστών τους που μπορούν
 να καταλαμβάνουν το χώρο με συνολική τιμή η καθεμία 250 kg σε ύψος
 500 mm από το δάπεδο στο κέντρο κάθε χώρου που προορίζεται για μία
 αναπηρική πολυθρόνα· ή
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/171
 δ) μάζα των καθήμενων επιβατών, των όρθιων επιβατών και των χρηστών
 αναπηρικών πολυθρόνων και οποιουδήποτε συνδυασμού τους που
 επιτρέπεται να καταλαμβάνουν το χώρο.
 7.4.3. Το ύψος κάθε βαθμίδας που χρησιμοποιείται για να αποφεύγεται η πλευρική
 ολίσθηση ενός τροχού του οχήματος επί της διάταξης δοκιμής κλίσεως δεν
 πρέπει να είναι μεγαλύτερο των δύο τρίτων της απόστασης μεταξύ της
 επιφανείας επάνω στην οποία στέκεται το όχημα πριν αποκτήσει κλίση και
 του μέρους του σώτρου του συγκεκριμένου τροχού που είναι πλησιέστερο
 προς την επιφάνεια όταν το όχημα είναι φορτωμένο σύμφωνα με το σημείο
 7.4.2.
 7.4.4. Κατά τη διάρκεια της δοκιμής, τα μέρη του οχήματος τα οποία δεν
 προβλέπεται να έρχονται σε επαφή υπό φυσιολογικές συνθήκες χρήσης, δεν
 πρέπει να έρχονται σε επαφή ούτε να υφίστανται ζημία ή να μετατοπίζονται.
 7.4.5. Εναλλακτικά, είναι δυνατόν να χρησιμοποιείται μέθοδος υπολογισμού για να
 αποδεικνύεται ότι το όχημα δεν ανατρέπεται υπό τις συνθήκες που
 περιγράφονται στα σημεία 7.4.1 και 7.4.2. Στον

type: contracts

jurisdiction: EU


text:
υπολογισμό αυτό πρέπει να
 λαμβάνονται υπόψη οι ακόλουθες παράμετροι:
 7.4.5.1. μάζες και διαστάσεις·
 7.4.5.2. ύψος του κέντρου βάρους·
 7.4.5.3. σταθερές ελατηρίου·
 7.4.5.4. οριζόντιες και κατακόρυφες σταθερές τροχών·
 7.4.5.5. χαρακτηριστικά του χειριστηρίου πίεσης του αέρα στα ελατήρια αερίου·
 7.4.5.6. θέση του κέντρου ροπών·
 7.4.5.7. αντοχή του αμαξώματος στη στρέψη.
 Η μέθοδος υπολογισμού περιγράφεται στο προσάρτημα 1 του παρόντος
 παραρτήματος.
 7.5. Πυροπροστασία
 7.5.1. Χώρος του κινητήρα
 7.5.1.1. Στο χώρο του κινητήρα δεν πρέπει να χρησιμοποιείται κανένα εύφλεκτο
 ηχομονωτικό υλικό ή υλικό ικανό να διαποτιστεί από καύσιμο, λιπαντικό ή
 άλλο καύσιμο υλικό, εκτός εάν το υλικό αυτό είναι αδιαβροχοποιημένο.
 7.5.1.2. Πρέπει να λαμβάνεται μέριμνα ώστε να υπάρχει κατάλληλη έξοδος του
 διαμερίσματος του κινητήρα ή στραγγιστικά στόμια ώστε να αποφεύγεται,
 κατά το δυνατόν, η συσσώρευση καυσίμου, λιπαντικού ελαίου ή
 οποιουδήποτε άλλου καύσιμου υλικού σε οποιοδήποτε μέρος του
 διαμερίσματος του κινητήρα.
 ---pagebreak--- L 373/172 EL Επίσημη Εφημερίδα της Ευρωπαϊκής Ένωσης 27.12.2006
 7.5.1.3. Μεταξύ του διαμερίσματος του κινητήρα ή οποιασδήποτε άλλης πηγής
 θερμότητας (όπως η διάταξη που είναι σχεδιασμένη για να απορροφά την
 ενέργεια που ελευθερώνεται όταν το όχημα κατέρχεται επιμήκη κατωφέρεια,
 π.χ. επιβραδυντής ή διάταξη θέρμανσης του εσωτερικού του αμαξώματος,
 διαφορετική όμως από μια διάταξη που λειτουργεί με κυκλοφορία θερμού
 νερού) και του υπόλοιπου οχήματος πρέπει να υπάρχει χώρισμα από
 θερμάντοχο υλικό. Όλες οι πακτώσεις, οι σύνδεσμοι, τα παρεμβύσματα κ.λπ.
 που χρησιμοποιούνται στο χώρισμα αυτό πρέπει να είναι πυράντοχα.
 7.5.1.4. Στο διαμέρισμα των επιβατών επιτρέπεται να υπάρχει θερμαντική διάταξη η
 οποία λειτουργεί με άλλη μέθοδο πλην του θερμού νερού, εφόσον
 περιβάλλεται από υλικό σχεδιασμένο να αντέχει στις παραγόμενες από αυτήν
 θερμοκρασίες, δεν εκλύει τοξικούς καπνούς και είναι τοποθετημένη έτσι
 ώστε κανένας επιβάτης να μην μπορεί να αγγίξει μια θερμή επιφάνεια.
 7.5.2. Ηλεκτρολογικός εξοπλισμός και καλωδίωση
 7.5.2.1. Όλα τα καλώδια πρέπει να είναι μονωμένα και όλα τα καλώδια και ο
 ηλεκτρολογικός εξοπλισμός πρέπει να μπορούν να αντέχουν στις συνθήκες
 θερμοκρασίας και υγρασίας στις οποίες εκτίθενται. Στο διαμέρισμα του
 κινητήρα πρέπει να δίνεται ιδιαίτερη προσοχή ούτως ώστε τα καλώδια και ο
 ηλεκτρολογικός εξοπλισμός να αντέχουν στη θερμοκρασία του
 περιβάλλοντος και στις συνέπειες όλων των πιθανών ρύπων.
 7.5.2.2. Από κανένα καλώδιο του ηλεκτρικού κυκλώματος δεν πρέπει να διέρχεται
 περισσότερο ηλεκτρικό ρεύμα από εκείνο για το οποίο έχει σχεδιαστεί το
 καλώδιο με βάση τον τρόπο εγκατάστασής του και τη μέγιστη θερμοκρασία
 περιβάλλοντος.
 7.5.2.3. Κάθε ηλεκτρικό κύκλωμα που τροφοδοτεί ένα τμήμα του εξοπλισμού,
 εξαιρέσει του εκκινητή, του κυκλώματος ανάφλεξης (επιβαλλόμενη
 ανάφλεξη), των αναφλεκτήρων, της διάταξης παύσης του κινητήρα, του
 κυκλώματος φόρτισης και της γείωσης του συσσωρευτή, πρέπει να διαθέτει
 ασφάλεια ή διακόπτη κυκλώματος. Τα κυκλώματα αυτά μπορούν ωστόσο να
 προστατεύονται με κοινή ασφάλεια ή κοινό διακόπτη κυκλώματος, υπό την
 προϋπόθεση ότι η ονομαστική έντασή τους δεν υπερβαίνει τα 16 Α.
 7.5.2.4. Όλα τα καλώδια πρέπει να είναι καλά προστατευμένα και ασφαλώς
 τοποθετημένα κατά τρόπο ώστε να μην μπορούν να υποστούν βλάβη λόγω
 κοπής, τριβής ή φθοράς.
 7.5.2.5. Όταν η τάση υπερβαίνει τα 100 Volt RMS (τετραγωνική μέση τιμή) σε ένα ή
 περισσότερα ηλεκτρικά κυκλώματα του οχήματος, ένας διακόπτης μόνωσης
 μηχανικής λειτουργίας, ικανός να αποσυνδέσει όλα αυτά τα κυκλώματα από
 την


text:
κύρια συσκευή ηλεκτρικής παροχής, συνδέεται με κάθε πόλο της
 παροχής αυτής η οποία δεν διαθέτει γείωση, και τοποθετείται εντός του
 οχήματος σε θέση εύκολα προσιτή από τον οδηγό, εφόσον αυτός ο διακόπτης
 μόνωσης μπορεί να αποσυνδέσει οποιοδήποτε ηλεκτρικό κύκλωμα που
 τροφοδοτεί τους υποχρεωτικούς εξωτερικούς φανούς του οχήματος. Οι
 διατάξεις του παρόντος σημείου δεν εφαρμόζονται στα κυκλώματα
 ανάφλεξης υψηλής τάσης ή στα κυκλώματα μέσα σε μια μονάδα εξοπλισμού
 του οχήματος.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/173
 7.5.2.6. Όλα τα ηλεκτρικά καλώδια πρέπει να είναι τοποθετημένα έτσι ώστε κανένα
 τμήμα τους να μην έρχεται σε επαφή με οποιαδήποτε σωλήνωση του
 συστήματος τροφοδοσίας καυσίμου ή με οποιοδήποτε μέρος του συστήματος
 εξάτμισης, ή να εκτίθεται σε υπερβολική θερμότητα, εκτός εάν έχει
 προβλεφθεί κατάλληλη ειδική μόνωση και προστασία, όπως π.χ. σε μια
 ηλεκτρομαγνητική βαλβίδα εξάτμισης.
 7.5.3. Συσσωρευτές
 7.5.3.1. Όλοι οι συσσωρευτές πρέπει να είναι καλά ασφαλισμένοι και ευπρόσιτοι.
 7.5.3.2. Το διαμέρισμα του συσσωρευτή πρέπει να είναι χωρισμένο από το
 διαμέρισμα των επιβατών και το διαμέρισμα του οδηγού και να αερίζεται με
 εξωτερικό αέρα.
 7.5.3.3. Οι ακροδέκτες του συσσωρευτή πρέπει να είναι προστατευμένοι από
 βραχυκύκλωμα.
 7.5.4. Πυροσβεστήρες και εξοπλισμός πρώτων βοηθειών
 7.5.4.1. Πρέπει να προβλέπεται χώρος για έναν ή περισσότερους πυροσβεστήρες, εκ
 των οποίων ο ένας κοντά στο κάθισμα του οδηγού. Στα οχήματα της κλάσης
 Α ή Β ο χώρος αυτός πρέπει να είναι τουλάχιστον 8 dm3, για δε τα οχήματα
 των κλάσεων I, II ή III, τουλάχιστον 15 dm3.
 7.5.4.2. Πρέπει να προβλέπεται χώρος για ένα ή περισσότερα κιβώτια πρώτων
 βοηθειών. Ο χώρος πρέπει να είναι τουλάχιστον 7 dm3, η δε ελάχιστη
 διάστασή του τουλάχιστον 80 mm.
 7.5.4.3. Οι πυροσβεστήρες και τα κιβώτια πρώτων βοηθειών επιτρέπεται να είναι
 προστατευμένα από την κλοπή ή τον βανδαλισμό (π.χ. μέσα σε εσωτερικό
 ερμάριο ή πίσω από θραύσιμη ύαλο), υπό την προϋπόθεση ότι τα σημεία
 όπου ευρίσκονται είναι ευδιάκριτα και ότι έχουν προβλεφθεί τα μέσα με τα
 οποία μπορούν εύκολα να χρησιμοποιηθούν σε περίπτωση ανάγκης.
 7.5.5. Υλικά
 Κανένα εύφλεκτο υλικό δεν επιτρέπεται να υπάρχει σε απόσταση 100 mm
 από το σύστημα εξάτμισης ή οποιαδήποτε άλλη σημαντική πηγή θερμότητας
 εκτός εάν το υλικό προστατεύεται αποτελεσματικά. Εφόσον χρειάζεται,
 πρέπει να προβλέπεται προστασία ούτως ώστε το γράσο ή οποιαδήποτε άλλα
 εύφλεκτα υλικά να μην έρχονται σε επαφή με το σύστημα εξάτμισης ή με
 άλλη σημαντική πηγή θερμότητας. Για τους σκοπούς του παρόντος σημείου,
 εύφλεκτο υλικό θεωρείται εκείνο το οποίο δεν είναι μελετημένο να αντέχει σε
 θερμοκρασίες που μπορούν να σημειωθούν στη θέση αυτή.
 7.6. Έξοδοι
 7.6.1. Αριθμός εξόδων
 ---pagebreak--- L 373/174 EL Επίσημη Εφημερίδα της Ευρωπαϊκής Ένωσης 27.12.2006
 7.6.1.1. Κάθε όχημα πρέπει να διαθέτει τουλάχιστον δύο θύρες, είτε δύο θύρες
 επιβατών είτε μία θύρα επιβατών και μία θύρα ασφαλείας. Ο ελάχιστος
 αριθμός των απαιτούμενων θυρών επιβατών είναι ο εξής:
 Αριθμός επιβατών Αριθμός θυρών επιβατών
 ΚΛΑΣΕΙΣ I & A ΚΛΑΣΗ II ΚΛΑΣΕΙΣ III
 &B
 9 - 45 1 1 1
 46 - 70 2 1 1
 71 - 100 3 2 1
 > 100 4 3 1
 7.6.1.2. Κάθε αρθρωτό όχημα πρέπει να διαθέτει σε κάθε άκαμπτο τμήμα του


text:
τουλάχιστον μία θύρα επιβατών, εκτός από το εμπρόσθιο τμήμα των
 αρθρωτών οχημάτων της κλάσης I όπου οι θύρες επιβατών πρέπει να είναι
 δύο.
 7.6.1.3. Για τους σκοπούς της παρούσας απαίτησης, οι θύρες επιβατών με
 μηχανοκίνητο σύστημα ελέγχου δεν θεωρούνται θύρες κινδύνου, εκτός εάν
 μπορούν να είναι και χειροκίνητες, όταν το σύστημα ελέγχου που
 περιγράφεται στο σημείο 7.6.5.1 έχει ενεργοποιηθεί σε περίπτωση ανάγκης.
 7.6.1.4. Πρέπει να υπάρχουν τουλάχιστον τόσες έξοδοι ώστε ο συνολικός αριθμός
 εξόδων σε κάθε διαμέρισμα να είναι ο εξής:
 Αριθμός επιβατών και μελών του Ελάχιστος συνολικός αριθμός
 πληρώματος που επιβαίνουν σε κάθε εξόδων
 διαμέρισμα
 1-8 2
 9 - 16 3
 17 - 30 4
 31 - 45 5
 46 - 60 6
 61 - 75 7
 76 - 90 8
 91 - 110 9
 111 - 130 10
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/175
 Αριθμός επιβατών και μελών του Ελάχιστος συνολικός αριθμός
 πληρώματος που επιβαίνουν σε κάθε εξόδων
 διαμέρισμα
 >130 11
 Οι καταπακτές διαφυγής υπολογίζονται μόνο ως μία από τις ανωτέρω
 αναφερόμενες εξόδους κινδύνου.
 7.6.1.5. Κάθε άκαμπτο τμήμα ενός αρθρωτού οχήματος θεωρείται ως χωριστό όχημα
 για τον καθορισμό του ελάχιστου αριθμού και της θέσης των εξόδων, εκτός
 από την περίπτωση του σημείου 7.6.2.4. Τα διαμερίσματα τουαλέτας και
 μαγειρείου δεν θεωρούνται χωριστά διαμερίσματα για τον καθορισμό του
 αριθμού εξόδων κινδύνου. Ο αριθμός επιβατών καθορίζεται για κάθε
 άκαμπτο τμήμα.
 7.6.1.6. Μια διπλή θύρα επιβατών υπολογίζεται ως δύο θύρες και κάθε διπλό ή
 πολλαπλό παράθυρο ως δύο παράθυρα κινδύνου.
 7.6.1.7. Εάν το διαμέρισμα οδηγού δεν παρέχει πρόσβαση στο διαμέρισμα επιβατών
 μέσω διαδρόμου που πληροί μια από τις προϋποθέσεις που περιγράφονται
 στο σημείο 7.7.5.1.1., πρέπει να πληρούνται οι ακόλουθοι όροι:
 7.6.1.7.1. Το διαμέρισμα του οδηγού έχει δύο εξόδους οι οποίες δεν πρέπει να
 ευρίσκονται και οι δύο στην ίδια πλευρά· όταν μία από τις εξόδους είναι
 παράθυρο, πρέπει αυτό να πληροί τις απαιτήσεις που ορίζονται στα σημεία
 7.6.3.1 και 7.6.8 για τα παράθυρα κινδύνου.
 7.6.1.7.2. Επιτρέπεται να υπάρχουν ένα ή δύο καθίσματα παραπλεύρως του οδηγού για
 επιπλέον άτομα, οπότε και οι δύο έξοδοι που αναφέρονται στο σημείο
 7.6.1.7.1 πρέπει να είναι θύρες. Η θύρα του οδηγού γίνεται δεκτή ως θύρα
 κινδύνου για τους καταλαμβάνοντες τα καθίσματα αυτά, υπό την
 προϋπόθεση ότι το κάθισμα του οδηγού, το τιμόνι, το περίβλημα του
 κινητήρα, ο μοχλός ταχυτήτων, το χειρόφρενο κ.λπ. δεν αποτελούν μεγάλο
 εμπόδιο. Η θύρα για τα επιπλέον άτομα γίνεται δεκτή ως θύρα κινδύνου για
 τον οδηγό. Επιτρέπεται η τοποθέτηση έως πέντε πρόσθετων καθισμάτων σε
 ένα διαμέρισμα που ενσωματώνει το διαμέρισμα του οδηγού, υπό τον όρο ότι
 τα πρόσθετα καθίσματα και ο χώρος για αυτά πληρούν όλες τις απαιτήσεις
 του παρόντος κανονισμού και ότι τουλάχιστον μία θύρα, η οποία παρέχει
 πρόσβαση στο διαμέρισμα επιβατών, πληροί τις απαιτήσεις του σημείου 7.6.3
 για τις θύρες κινδύνου.
 7.6.1.7.3. Υπό τις περιστάσεις που περιγράφονται στα σημεία 7.6.1.7.1 και 7.6.1.7.2, οι
 έξοδοι που προβλέπονται για το διαμέρισμα του οδηγού δεν υπολογίζονται
 ως μία από τις θύρες που απαιτούνται στα σημεία 7.6.1.1 έως 7.6.1.2, ούτε ως
 μία από τις εξόδους που απαιτούνται στο σημείο 7.6.1.4, εκτός


text:
από την
 περίπτωση που αναφέρεται στα σημεία 7.6.1.7.1 και 7.6.1.7.2. Τα σημεία
 7.6.3 έως 7.6.7, τα σημεία 7.7.1, 7.7.2 και 7.7.7 δεν εφαρμόζονται στις
 εξόδους αυτές.
 ---pagebreak--- L 373/176 EL Επίσημη Εφημερίδα της Ευρωπαϊκής Ένωσης 27.12.2006
 7.6.1.8. Εάν υπάρχει πρόσβαση στο διαμέρισμα του οδηγού και τα παρακείμενα
 καθίσματα από το κυρίως διαμέρισμα των επιβατών μέσω διαδρόμου που
 πληροί μία από τις προϋποθέσεις που περιγράφονται στο σημείο 7.7.5.1.1,
 δεν απαιτείται εξωτερική έξοδος από το διαμέρισμα του οδηγού.
 7.6.1.9. Εάν προβλέπεται θύρα οδηγού ή άλλη έξοδος από το διαμέρισμα υπό τις
 περιστάσεις που περιγράφονται στο σημείο 7.6.1.8, αυτή μπορεί να
 υπολογίζεται ως έξοδος επιβατών, εφόσον:
 7.6.1.9.1. το τιμόνι και το κάθισμα του οδηγού, βρίσκονται σε απόσταση που επιτρέπει
 τη χρήση της εξόδου αυτής·
 7.6.1.9.2. η θύρα αυτή πληροί τις απαιτήσεις σχετικά με τις διαστάσεις των εξόδων
 κινδύνου που αναφέρονται στο σημείο 7.6.3.1.
 7.6.1.10. Τα σημεία 7.6.1.8 και 7.6.1.9 δεν αποκλείουν την ύπαρξη θύρας ή άλλου
 εμποδίου μεταξύ του καθίσματος του οδηγού και του διαμερίσματος των
 επιβατών, υπό τον όρο ότι το εμπόδιο αυτό μπορεί εύκολα να ελευθερωθεί
 από τον οδηγό σε περίπτωση ανάγκης. Μια θύρα οδηγού σε διαμέρισμα
 προστατευόμενο από εμπόδιο του είδους αυτού δεν υπολογίζεται ως έξοδος
 επιβατών.
 7.6.1.11. Οι καταπακτές διαφυγής, επιπροσθέτως των θυρών και παραθύρων κινδύνου,
 τοποθετούνται στα οχήματα των κλάσεων II, III και Β. Είναι επίσης δυνατόν
 να τοποθετηθούν στα οχήματα των κλάσεων I και Α. Ο ελάχιστος αριθμός
 καταπακτών είναι:
 Αριθμός επιβατών Αριθμός καταπακτών
 έως 50 l
 άνω των 50 2
 7.6.2. Θέση εξόδων
 Τα οχήματα χωρητικότητας άνω των 22 επιβατών πρέπει να πληρούν τις
 απαιτήσεις που αναφέρονται κατωτέρω. Τα οχήματα χωρητικότητας έως 22
 επιβατών μπορούν να πληρούν είτε τις απαιτήσεις που ακολουθούν είτε
 εκείνες που περιλαμβάνονται στο παράρτημα 7 σημείο 1.2.
 7.6.2.1. Η(οι) θύρα(ες) των επιβατών τοποθετείται(ούνται) στην πλευρά του
 οχήματος που προσεγγίζει περισσότερο την πλευρά της οδού που αντιστοιχεί
 στην κατεύθυνση κυκλοφορίας της χώρας στην οποία το όχημα πρόκειται να
 λάβει άδεια λειτουργίας και τουλάχιστον μία από αυτές πρέπει να βρίσκεται
 στο εμπρόσθιο ήμισυ του οχήματος. Αυτό δεν αποκλείει την ύπαρξη θύρας
 στην οπίσθια όψη του οχήματος για χρήση της από επιβάτες με αναπηρική
 πολυθρόνα.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/177
 7.6.2.2. Δύο από τις θύρες που αναφέρονται στο σημείο 7.6.1.1 πρέπει να είναι
 διαχωρισμένες κατά τρόπο ώστε η απόσταση μεταξύ των εγκάρσιων
 κατακόρυφων επιπέδων που διέρχονται από το κέντρο της επιφάνειάς τους
 να μην είναι μικρότερη του 40 % του συνολικού μήκους του διαμερίσματος
 των επιβατών. Εφόσον μία από αυτές τις δύο θύρες αποτελεί τμήμα διπλής
 θύρας, η απόσταση αυτή μετράται μεταξύ των δύο πλέον απομακρυσμένων
 θυρών.
 7.6.2.3. Οι έξοδοι τοποθετούνται έτσι ώστε ο αριθμός τους εκατέρωθεν του οχήματος
 να είναι ουσιαστικά ο ίδιος.
 7.6.2.4. Τουλάχιστον μία έξοδος κινδύνου πρέπει να τοποθετείται είτε στην οπίσθια
 όψη είτε στην εμπρόσθια όψη του οχήματος αντίστοιχα. Για τα οχήματα της
 κλάσης I και για τα οχήματα με οπίσθιο μέρος στο οποίο η είσοδος επιβατών
 είναι αδύνατη, η παρούσα απαίτηση ικανοποιείται εφόσον υπάρχει μια
 καταπακτή διαφυγής.
 7.6.2.5. Οι έξοδοι επί της ιδίας πλευράς του


text:
οχήματος πρέπει να είναι κατάλληλα
 κατανεμημένες κατά μήκος του οχήματος.
 7.6.2.6. Επιτρέπεται μια θύρα στην οπίσθια όψη του οχήματος, εφόσον δεν πρόκειται
 για θύρα επιβατών.
 7.6.2.7. Όταν υπάρχουν καταπακτές διαφυγής, αυτές τοποθετούνται ως εξής: εφόσον
 υπάρχει μόνο μία καταπακτή, αυτή πρέπει να βρίσκεται στο μεσαίο τρίτο του
 οχήματος· εφόσον υπάρχουν δύο καταπακτές, αυτές πρέπει να έχουν μεταξύ
 τους απόσταση τουλάχιστον 2m μεταξύ των πλησιέστερων ακμών των
 ανοιγμάτων επί μίας γραμμής παράλληλης προς τον διαμήκη άξονα του
 οχήματος.
 7.6.3. Ελάχιστες διαστάσεις εξόδων
 7.6.3.1. Τα διάφορα είδη εξόδων πρέπει να έχουν τις ακόλουθες ελάχιστες
 διαστάσεις:
 ---pagebreak--- L 373/178 EL Επίσημη Εφημερίδα της Ευρωπαϊκής Ένωσης 27.12.2006
 Κλάση I Κλάσεις II Παρατηρήσεις
 και III
 Ύψος (mm) 1800 1650 -
 Θύρα Άνοιγμα Πλάτος (mm) μονή θύρα: 650 Η διάσταση αυτή επιτρέπεται να
 επιβατών θύρας μειώνεται κατά 100 mm όταν η
 διπλή θύρα: 1200 μέτρηση γίνεται στο επίπεδο των
 χειρολαβών.
 Θύρα Ύψος (mm) 1250 -
 ασφαλείας
 Θύρα Πλάτος (mm) 550
 Παράθυρο Εμβαδόν: (mm2) 400 000 Στο άνοιγμα αυτό πρέπει να
 ασφαλείας μπορεί να εγγραφεί ορθογώνιο
 500 mm × 700 mm.
 Παράθυρο κινδύνου στην οπίσθια όψη του Στο άνοιγμα του παραθύρου ασφαλείας πρέπει να είναι
 οχήματος, εάν ο κατασκευαστής δεν έχει δυνατόν να εγγραφεί ορθογώνιο ύψους 350 mm και πλάτους
 προβλέψει παράθυρο ασφαλείας με τις 1550 mm. Οι γωνίες του ορθογωνίου επιτρέπεται να
 ελάχιστες διαστάσεις που αναφέρονται στρογγυλεύονται με ακτίνα το πολύ 250 mm.
 ανωτέρω.
 Καταπακτή Άνοιγμα Εμβαδόν 400 000 Στο άνοιγμα αυτό πρέπει να είναι
 διαφυγής καταπακτής (mm2) δυνατόν να εγγραφεί ορθογώνιο
 διαστάσεων 500 mm × 700 mm
 7.6.3.2. Τα οχήματα μέγιστης χωρητικότητας 22 επιβατών μπορούν να πληρούν είτε
 τις απαιτήσεις του σημείου 7.6.3.1. είτε εκείνες του παραρτήματος 7 σημείο
 1.1.
 7.6.4. Τεχνικές απαιτήσεις για όλες τις θύρες επιβατών
 7.6.4.1. Κάθε θύρα επιβατών πρέπει να είναι δυνατόν να ανοίγει εύκολα από το
 εσωτερικό και το εξωτερικό του οχήματος όταν το όχημα είναι εν στάσει (όχι
 όμως αναγκαστικά όταν το όχημα βρίσκεται εν κινήσει). Ωστόσο, η παρούσα
 απαίτηση δεν αποκλείει τη δυνατότητα μανδάλωσης της θύρας από έξω,
 εφόσον η θύρα μπορεί πάντοτε να ανοιχθεί από μέσα.
 7.6.4.2. Κάθε χειριστήριο ή διάταξη ανοίγματος μιας θύρας επιβατών από έξω πρέπει
 να βρίσκεται σε απόσταση μεταξύ 1000 και 1500 mm από το έδαφος και το
 πολύ 500 mm από τη θύρα. Στα οχήματα των κλάσεων I, II και III, όλα τα
 χειριστήρια και συστήματα για το άνοιγμα των θυρών ασφαλείας από το
 εσωτερικό του οχήματος πρέπει να απέχουν 1000 mm έως 1500 mm από την
 άνω επιφάνεια του δαπέδου ή της πλησιέστερης βαθμίδας και το πολύ 500
 mm από τη θύρα. Οι απαιτήσεις αυτές δεν εφαρμόζονται στα χειριστήρια
 εντός του χώρου οδήγησης.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/179
 7.6.4.3. Κάθε χειροκίνητη μονάδα θύρας επιβατών, συρόμενη ή περιστρεφόμενη,
 πρέπει να σύρεται ή να περιστρέφεται έτσι ώστε να κλείνει εάν η ανοικτή
 θύρα έρχεται σε επαφή με ακίνητο αντικείμενο ενόσω το όχημα κινείται.
 7.6.4.4. Όταν μια χειροκίνητη θύρα επιβατών είναι εξοπλισμένη με σύστημα που
 μανδαλώνει τη θύρα όταν κλείνει απότομα, το μάνδαλο πρέπει να
 μανδαλώνει σε δύο στάδια.


text:
7.6.4.5. Στην εσωτερική πλευρά μιας θύρας επιβατών δεν πρέπει να υπάρχει καμία
 διάταξη που να καλύπτει τις εσωτερικές βαθμίδες όταν η θύρα είναι κλειστή.
 Αυτό δεν αποκλείει την ύπαρξη μέσα στο κλιμακοστάσιο, όταν η θύρα είναι
 κλειστή, του μηχανισμού λειτουργίας της θύρας και άλλου εξοπλισμού
 προσαρτημένου στην εσωτερική πλευρά της θύρας, ο οποίος δεν αποτελεί
 προέκταση του δαπέδου επί του οποίου στέκονται επιβάτες. Αυτός ο
 μηχανισμός και ο εξοπλισμός δεν πρέπει να είναι επικίνδυνος για τους
 επιβάτες.
 7.6.4.6. Εφόσον η άμεση ορατότητα δεν είναι επαρκής, πρέπει να τοποθετούνται
 οπτικές ή άλλες διατάξεις ώστε να μπορεί ο οδηγός να ανιχνεύει από τη θέση
 του την παρουσία επιβάτη στην άμεση εσωτερική και εξωτερική γειτνίαση
 κάθε πλευράς θύρας επιβατών μη αυτόματης λειτουργίας.
 Στην περίπτωση θύρας επιβατών στην οπίσθια όψη του οχήματος μέγιστης
 χωρητικότητας 22 επιβατών, η απαίτηση αυτή πληρούται εφόσον ο οδηγός
 μπορεί να ανιχνεύει την παρουσία ατόμου ύψους 1,3m το οποίο στέκεται σε
 απόσταση 1m πίσω από το όχημα.
 7.6.4.7. Κάθε θύρα η οποία ανοίγει προς το εσωτερικό του οχήματος καθώς και ο
 μηχανισμός της πρέπει να είναι έτσι κατασκευασμένοι ώστε η κίνησή τους να
 μην μπορεί να προκαλεί τραυματισμό σε επιβάτες υπό φυσιολογικές
 συνθήκες χρήσης. Εφόσον χρειάζεται, πρέπει να προβλέπονται κατάλληλες
 προστατευτικές διατάξεις.
 7.6.4.8. Εάν μια θύρα επιβατών είναι δίπλα σε θύρα τουαλέτας ή άλλου εσωτερικού
 διαμερίσματος, η θύρα επιβατών πρέπει να είναι προστατευμένη από ακούσια
 λειτουργία της. Ωστόσο, η απαίτηση αυτή δεν ισχύει εφόσον η θύρα
 μανδαλώνεται αυτόματα όταν το όχημα κινείται με ταχύτητα άνω των 5
 km/h.
 7.6.4.9. Στην περίπτωση οχημάτων χωρητικότητας έως 22 επιβατών, τα φύλλα των
 θυρών επιβατών που βρίσκονται στην οπίσθια όψη του οχήματος δεν πρέπει
 να ανοίγουν άνω των 115° ή κάτω των 85° και, όταν είναι ανοικτά, να
 μπορούν αυτόματα να διατηρούνται στη θέση αυτή. Αυτό δεν αποκλείει τη
 δυνατότητα υπέρβασης του σημείου ακινητοποίησης του φύλλου και του
 ανοίγματος της θύρας πέραν της γωνίας αυτής όταν αυτό είναι ασφαλές π.χ.,
 για να είναι εύκολη η προσέγγιση υψηλού πλατύσκαλου για την φόρτωση ή
 για να ανοίγουν οι θύρες κατά 270° έτσι ώστε να δημιουργείται καθαρός
 χώρος φόρτωσης στο πίσω μέρος του οχήματος.
 7.6.5. Πρόσθετες τεχνικές απαιτήσεις για τις μηχανοκίνητες θύρες επιβατών
 ---pagebreak--- L 373/180 EL Επίσημη Εφημερίδα της Ευρωπαϊκής Ένωσης 27.12.2006
 7.6.5.1. Σε περίπτωση ανάγκης, κάθε θύρα επιβατών μηχανοκίνητης λειτουργίας
 πρέπει να είναι δυνατόν, όταν το όχημα βρίσκεται εν στάσει (όχι όμως
 αναγκαστικά όταν το όχημα βρίσκεται εν κινήσει), να ανοίγει από μέσα και,
 όταν δεν είναι μανδαλωμένη, από έξω με χειριστήρια τα οποία, άσχετα από
 το αν υπάρχει ρεύμα:
 7.6.5.1.1. υπερισχύουν όλων των υπολοίπων χειριστηρίων θυρών·
 7.6.5.1.2. στην περίπτωση εσωτερικών χειριστηρίων, είναι τοποθετημένα επί της θύρας,
 ή σε απόσταση έως 300 mm, σε ύψος όχι μικρότερο των 1600 mm επάνω
 από την πρώτη βαθμίδα·
 7.6.5.1.3. είναι ευδιάκριτα και εντοπίζονται εύκολα όταν κάποιος πλησιάζει και
 στέκεται μπροστά στη θύρα και, όταν είναι πρόσθετα των συνήθων
 χειριστηρίων ανοίγματος της πόρτας, έχουν σαφή σήμανση για χρήση
 ανάγκης·
 7.6.5.1.4. μπορούν να τεθούν σε λειτουργία από ένα άτομο όρθιο ακριβώς μπροστά από
 τη θύρα·
 7.6.5.1.5. προκαλούν το άνοιγμα της


text:
θύρας ή επιτρέπουν να ανοίγει εύκολα η θύρα με
 το χέρι·
 7.6.5.1.6. μπορούν να προστατευθούν από διάταξη η οποία μπορεί εύκολα να αφαιρεθεί
 ή να θραυστεί για να επιτευχθεί η πρόσβαση στο χειριστήριο ανάγκης· η
 λειτουργία του χειριστηρίου ανάγκης ή η αφαίρεση ενός προστατευτικού
 καλύμματος επάνω από το χειριστήριο πρέπει να υποδεικνύεται στον οδηγό
 τόσο με ακουστικό όσο και με οπτικό τρόπο, και
 7.6.5.1.7. στην περίπτωση θύρας που τίθεται σε λειτουργία από τον οδηγό και η οποία
 δεν πληροί τις απαιτήσεις του σημείου 7.6.5.6.2, πρέπει, αφού τεθούν τα
 χειριστήρια σε λειτουργία για να ανοίξει η θύρα και επαναφερθούν στη
 φυσιολογική τους θέση, η θύρα να μην κλείνει και πάλι έως ότου ο οδηγός
 θέσει σε λειτουργία το αντίστοιχο χειριστήριο.
 7.6.5.2. Μπορεί να προβλέπεται διάταξη η οποία να επιτρέπει στον οδηγό να
 απενεργοποιεί από τη θέση του οδηγού τα εξωτερικά χειριστήρια ανάγκης,
 έτσι ώστε να μανδαλώνουν οι θύρες επιβατών από έξω. Στην περίπτωση
 αυτή, τα εξωτερικά χειριστήρια ανάγκης πρέπει να τίθενται εκ νέου αυτόματα
 σε λειτουργία είτε με την έναρξη λειτουργίας του κινητήρα είτε πριν το
 όχημα αποκτήσει ταχύτητα 20 km/h. Συνεπώς, η απενεργοποίηση των
 εξωτερικών χειριστηρίων ανάγκης δεν επέρχεται αυτομάτως αλλά απαιτεί
 ενέργεια του οδηγού.
 7.6.5.3. Κάθε θύρα επιβατών που τίθεται σε λειτουργία από τον οδηγό πρέπει να
 μπορεί να τίθεται σε λειτουργία από αυτόν από το κάθισμά του
 χρησιμοποιώντας χειριστήρια τα οποία, εξαιρέσει της περίπτωσης
 ποδοκίνητου χειριστηρίου, φέρουν σαφή και ευδιάκριτη σήμανση.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/181
 7.6.5.4. Κάθε μηχανοκίνητη θύρα επιβατών πρέπει να ενεργοποιεί οπτικό ενδείκτη,
 πλήρως ορατό στον οδηγό καθήμενο στην κανονική θέση οδήγησης υπό
 οποιεσδήποτε συνθήκες φωτισμού, με σκοπό να προειδοποιείται ότι η θύρα
 δεν έχει κλείσει τελείως. Ο ενδείκτης αυτός ενεργοποιείται όταν η άκαμπτη
 δομή της θύρας βρίσκεται μεταξύ της πλήρως ανοικτής θέσης και ενός
 σημείου 30 mm από την πλήρως κλειστή θέση. Ο ίδιος ενδείκτης μπορεί να
 χρησιμεύει για μία ή περισσότερες θύρες. Ωστόσο, ένας τέτοιoς ενδείκτης
 δεν πρέπει να τοποθετείται για εμπρόσθια θύρα επιβατών που δεν πληροί τις
 απαιτήσεις των σημείων 7.6.5.6.1.1 και 7.6.5.6.1.2.
 7.6.5.5. Όταν προβλέπονται για τον οδηγό χειριστήρια ούτως ώστε να ανοίγει και να
 κλείνει μια μηχανοκίνητη θύρα επιβατών, τα χειριστήρια αυτά πρέπει να
 επιτρέπουν στον οδηγό να αναστρέψει την κίνηση της θύρας οποιαδήποτε
 στιγμή κατά τη διάρκεια του ανοίγματος και κλεισίματός της.
 7.6.5.6. Η κατασκευή και το σύστημα ελέγχου κάθε μηχανοκίνητης θύρας επιβατών
 πρέπει να προβλέπονται έτσι ώστε η θύρα να μην μπορεί να τραυματίσει
 επιβάτη ή να μην μπορεί να παγιδευτεί ένας επιβάτης κατά το κλείσιμο της
 θύρας.
 7.6.5.6.1. Η παρούσα απαίτηση θεωρείται ότι ικανοποιείται εφόσον πληρούνται οι εξής
 δύο απαιτήσεις:
 7.6.5.6.1.1. Η πρώτη απαίτηση είναι ότι όταν κατά το κλείσιμο της θύρας ασκείται
 αντίσταση σε οποιοδήποτε σημείο μέτρησης που περιγράφεται στο
 παράρτημα 6 από μια δύναμη πίεσης έως 150 Ν, η θύρα πρέπει να ανοίγει εκ
 νέου αυτόματα στην πλήρη έκτασή της, και, εκτός από την περίπτωση μιας
 αυτόματης θύρας επιβατών, να παραμένει ανοικτή έως ότου τεθεί σε
 λειτουργία το χειριστήριο κλεισίματός της. Η δύναμη πίεσης μπορεί να
 μετρηθεί με οποιαδήποτε μέθοδο


text:
που ικανοποιεί την αρμόδια αρχή.
 Κατευθύνσεις παρέχονται στο παράρτημα V της παρούσας οδηγίας. Η
 μέγιστη δύναμη μπορεί να είναι υψηλότερη των 150 Ν για μικρό χρονικό
 διάστημα υπό τον όρο ότι δεν υπερβαίνει τα 300 Ν. Το σύστημα εκ νέου
 ανοίγματος της θύρας μπορεί να ελεγχθεί με μια ράβδο δοκιμής, με εγκάρσια
 τομή 60 mm, πλάτος 30 mm και με γωνίες στρογγυλεμένες με ακτίνα 5 mm.
 7.6.5.6.1.2. Η δεύτερη απαίτηση είναι ότι όταν οι θύρες κλείσουν τον καρπό ή τα
 δάκτυλα ενός επιβάτη:
 7.6.5.6.1.2.1. η θύρα ανοίγει και πάλι αυτόματα στο μέγιστο άνοιγμά της και, με εξαίρεση
 την περίπτωση των αυτόματων θυρών επιβατών, παραμένει ανοικτή έως ότου
 τεθεί σε λειτουργία το χειριστήριο κλεισίματός της, ή
 7.6.5.6.1.2.2. ο καρπός ή τα δάκτυλα μπορούν να ελευθερωθούν από τις θύρες χωρίς
 κίνδυνο τραυματισμού του επιβάτη. Η απαίτηση αυτή μπορεί να ελεγχθεί με
 το χέρι ή με τη ράβδο δοκιμής που αναφέρεται στο σημείο 7.6.5.6.1.1, η
 οποία σε μήκος 300 mm έχει καταστεί λεπτότερη από 30 mm σε 5 mm.
 Επίσης, η ράβδος δεν πρέπει να έχει στιλβωθεί ή λιπανθεί. Εάν η θύρα
 εγκλωβίσει τη ράβδο, τότε η ράβδος πρέπει να είναι δυνατόν να αφαιρεθεί
 εύκολα, ή
 ---pagebreak--- L 373/182 EL Επίσημη Εφημερίδα της Ευρωπαϊκής Ένωσης 27.12.2006
 7.6.5.6.1.2.3. η θύρα διατηρείται σε θέση που επιτρέπει την ελεύθερη διέλευση μιας
 ράβδου δοκιμής εγκάρσιας τομής 60 mm, πλάτους 20 mm και με
 στρογγυλεμένες γωνίες με ακτίνα 5 mm. Η θέση αυτή δεν πρέπει να απέχει
 περισσότερο από 30 mm από την πλήρως κλειστή θέση.
 7.6.5.6.2. Στην περίπτωση εμπρόσθιας θύρας επιβατών, η απαίτηση του σημείου
 7.6.5.6 πληρούται εφόσον η θύρα:
 7.6.5.6.2.1. ικανοποιεί τις απαιτήσεις των σημείων 7.6.5.6.1.1. και 7.6.5.6.1.2., ή
 7.6.5.6.2.2. διαθέτει απαλές ακμές· οι ακμές αυτές δεν πρέπει ωστόσο να είναι τόσο
 απαλές ώστε εάν οι θύρες κλείσουν επί της ράβδου δοκιμής που αναφέρεται
 στο σημείο 7.6.5.6.1.1, η άκαμπτη δομή των θυρών να φθάνει την πλήρως
 κλειστή θέση.
 7.6.5.7. Εφόσον μια μηχανοκίνητη θύρα επιβατών διατηρείται κλειστή μόνο με
 συνεχή λειτουργία της τροφοδοσίας σε ενέργεια, πρέπει να προβλέπεται μια
 διάταξη οπτικής προειδοποίησης για να ενημερώνεται ο οδηγός σχετικά με
 τυχόν βλάβη του συστήματος τροφοδοσίας των θυρών.
 7.6.5.8. Μια διάταξη παρεμπόδισης της εκκίνησης, εφόσον υπάρχει, πρέπει να τίθεται
 σε λειτουργία μόνο σε ταχύτητες κάτω των 5 km/h και να μην μπορεί να
 τεθεί σε λειτουργία σε μεγαλύτερες ταχύτητες.
 7.6.5.9. Αν το όχημα δεν έχει διάταξη παρεμπόδισης της εκκίνησης, πρέπει να
 ενεργοποιείται ακουστική προειδοποίηση του οδηγού όταν το όχημα τίθεται
 σε κίνηση και κάποια από τις μηχανοκίνητες θύρες επιβατών δεν έχει κλείσει
 πλήρως. Η ηχητική προειδοποίηση πρέπει να ενεργοποιείται σε ταχύτητα
 άνω των 5 km/h και εφόσον οι θύρες πληρούν τις απαιτήσεις του σημείου
 7.6.5.6.1.2.3.
 7.6.6. Πρόσθετες τεχνικές απαιτήσεις για τις θύρες επιβατών αυτομάτου
 λειτουργίας
 7.6.6.1. Ενεργοποίηση των χειριστηρίων ανοίγματος.
 7.6.6.1.1. Εξαιρέσει όσων προβλέπονται στο σημείο 7.6.5.1, τα χειριστήρια ανοίγματος
 κάθε θύρας επιβατών αυτόματης λειτουργίας πρέπει να μπορούν να
 ενεργοποιούνται και να απενεργοποιούνται μόνο από τον οδηγό καθήμενο
 στο κάθισμά του.
 7.6.6.1.2. Η ενεργοποίηση και απενεργοποίηση μπορούν να επέρχονται είτε απευθείας,
 μέσω διακόπτη, είτε έμμεσα, π.χ. με το άνοιγμα


text:
και κλείσιμο της εμπρόσθιας
 θύρας επιβατών.
 7.6.6.1.3. Η ενεργοποίηση των χειριστηρίων ανοίγματος από τον οδηγό πρέπει να είναι
 ορατή στο εσωτερικό του οχήματος και, όταν μια θύρα πρόκειται να ανοίξει
 από έξω, και στο εξωτερικό του οχήματος· ο δείκτης (π.χ. φωτεινό πλήκτρο,
 φωτεινό σήμα) πρέπει να βρίσκεται επί της θύρας ή δίπλα.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/183
 7.6.6.1.4. Στην περίπτωση απευθείας ενεργοποίησης μέσω διακόπτη, η λειτουργία του
 συστήματος πρέπει να επισημαίνεται σαφώς στον οδηγό, π.χ. από τη θέση
 του διακόπτη ή με μια ενδεικτική λυχνία ή με φωτιζόμενο διακόπτη. Ο
 διακόπτης πρέπει να φέρει ειδική σήμανση και να είναι τοποθετημένος κατά
 τρόπο ώστε να μην είναι δυνατόν να συγχέεται με άλλα χειριστήρια.
 7.6.6.2. Άνοιγμα των θυρών επιβατών αυτόματης λειτουργίας.
 7.6.6.2.1. Μετά την ενεργοποίηση των χειριστηρίων ανοίγματος από τον οδηγό, πρέπει
 οι επιβάτες να μπορούν να ανοίξουν τη θύρα ως εξής:
 7.6.6.2.1.1. από μέσα, π.χ. με την πίεση κουμπιού ή με τη διέλευση από διάταξη
 ανίχνευσης με δέσμη φωτός, και
 7.6.6.2.1.2. από έξω, εξαιρέσει της περίπτωσης θύρας που προορίζεται μόνον ως έξοδος
 και φέρει αντίστοιχη σήμανση, π.χ. με την πίεση ενός φωτιζόμενου κουμπιού,
 ενός κουμπιού κάτω από ένα φωτιζόμενο σήμα, ή παρεμφερή διάταξη που
 φέρει κατάλληλη ένδειξη.
 7.6.6.2.2. Η πίεση των κουμπιών που αναφέρονται στο σημείο 7.6.6.2.1.1 και η χρήση
 των μέσων επικοινωνίας με τον οδηγό που αναφέρονται στο σημείο 7.7.9.1
 μπορούν να δίνουν σήμα το οποίο αποθηκεύεται σε μνήμη και, μετά την
 ενεργοποίηση των χειριστηρίων ανοίγματος από τον οδηγό, προκαλούν το
 άνοιγμα της θύρας.
 7.6.6.3. Κλείσιμο των θυρών επιβατών αυτόματης λειτουργίας.
 7.6.6.3.1. Όταν μια θύρα επιβατών αυτόματης λειτουργίας έχει ανοίξει, πρέπει να
 κλείσει και πάλι αυτόματα μετά την παρέλευση ενός χρονικού διαστήματος.
 Όταν ένας επιβάτης ανέρχεται ή κατέρχεται του οχήματος στο διάστημα
 αυτό, μια διάταξη ασφαλείας (π.χ. βατήρας, διάταξη ανίχνευσης με δέσμη
 φωτός, πύλη μονής κατεύθυνσης) εξασφαλίζει ότι το χρονικό διάστημα
 μέχρις ότου κλείσει η θύρα επαρκεί.
 7.6.6.3.2. Όταν ο επιβάτης ανέρχεται ή κατέρχεται του οχήματος τη στιγμή που κλείνει
 η θύρα, η διαδικασία κλεισίματος μπορεί αυτόματα να διακόπτεται και η
 θύρα να ξανανοίγει. Η αντίστροφη διαδικασία μπορεί να ενεργοποιείται από
 μία από τις διατάξεις ασφαλείας που αναφέρονται στο σημείο 7.6.6.3.1 ή από
 οποιαδήποτε άλλη διάταξη.
 7.6.6.3.3. Μια θύρα που έχει κλείσει αυτόματα σύμφωνα με το σημείο 7.6.6.3.1 μπορεί
 να ανοίξει και πάλι από έναν επιβάτη σύμφωνα με το σημείο 7.6.6.2· αυτό
 δεν ισχύει όταν ο οδηγός έχει απενεργοποιήσει τα χειριστήρια ανοίγματος
 των θυρών.
 7.6.6.3.4. Μετά την απενεργοποίηση των χειριστηρίων ανοίγματος των θυρών
 επιβατών αυτόματης λειτουργίας από τον οδηγό, οι ανοικτές θύρες πρέπει να
 κλείνουν σύμφωνα με τα σημεία 7.6.6.3.1 έως 7.6.6.3.2.
 ---pagebreak--- L 373/184 EL Επίσημη Εφημερίδα της Ευρωπαϊκής Ένωσης 27.12.2006
 7.6.6.4. Διακοπή της αυτόματης διαδικασίας κλεισίματος των θυρών που φέρουν
 σήμανση ότι προορίζονται για ειδική λειτουργία, π.χ. για επιβάτες με παιδικά
 καροτσάκια, επιβάτες με μειωμένη κινητικότητα κ.λπ.
 7.6.6.4.1. Ο οδηγός πρέπει να είναι σε θέση να διακόπτει την αυτόματη διαδικασία
 κλεισίματος με ενεργοποίηση ειδικού χειριστηρίου. Ένας επιβάτης πρέπει να
 είναι επίσης σε θέση να διακόπτει την αυτόματη λειτουργία κλεισίματος
 απευθείας με την πίεση


text:
ενός ειδικού κουμπιού.
 7.6.6.4.2. Η διακοπή της αυτόματης διαδικασίας κλεισίματος πρέπει να επισημαίνεται
 στον οδηγό, π.χ. μέσω οπτικού ενδείκτη.
 7.6.6.4.3. Η αυτόματη διαδικασία κλεισίματος πρέπει πάντα να μπορεί να τίθεται εκ
 νέου σε λειτουργία από τον οδηγό.
 7.6.6.4.4. Το σημείο 7.6.6.3 εφαρμόζεται στην επακόλουθη διαδικασία κλεισίματος της
 θύρας.
 7.6.7. Τεχνικές απαιτήσεις για τις θύρες κινδύνου
 7.6.7.1. Οι θύρες κινδύνου πρέπει να μπορούν να ανοιχτούν εύκολα από μέσα και
 από έξω όταν το όχημα είναι εν στάσει. Ωστόσο, η παρούσα απαίτηση δεν
 πρέπει να θεωρείται ότι αποκλείει τη δυνατότητα μανδάλωσης της θύρας από
 έξω, υπό τον όρο ότι η θύρα μπορεί πάντοτε να ανοιχθεί από μέσα μέσω του
 κανονικού μηχανισμού ανοίγματος.
 7.6.7.2. Οι θύρες κινδύνου, όταν χρησιμοποιούνται ως τέτοιες, δεν πρέπει να είναι
 μηχανοκίνητης λειτουργίας εκτός εάν, στην περίπτωση που το χειριστήριο
 που περιγράφεται στο σημείο 7.6.5.1 έχει ενεργοποιηθεί και επαναφερθεί
 στην φυσιολογική του θέση, οι θύρες δεν κλείνουν και πάλι μέχρις ότου ο
 οδηγός ενεργοποιήσει το χειριστήριο κλεισίματος. Επίσης, οι θύρες κινδύνου
 δεν πρέπει να είναι συρόμενες εκτός εάν πρόκειται για οχήματα
 χωρητικότητας έως 22 επιβατών. Για τα εν λόγω οχήματα, μια συρόμενη
 θύρα η οποία έχει αποδειχθεί ότι μπορεί να ανοίγει χωρίς τη χρήση εργαλείων
 μετά από δοκιμή μετωπικής κρούσης επί φράγματος σύμφωνα με τον
 κανονισμό αριθ. 33 μπορεί να γίνει δεκτή ως θύρα κινδύνου.
 7.6.7.3. Κάθε χειριστήριο ή διάταξη για το άνοιγμα μιας θύρας κινδύνου από τα έξω
 πρέπει να βρίσκεται σε ύψος μεταξύ 1000 mm και 1500 mm από το έδαφος
 και σε απόσταση το πολύ 500 mm από τη θύρα. Στα οχήματα των κλάσεων
 I, II και III, όλα τα χειριστήρια και συστήματα για το άνοιγμα των θυρών
 κινδύνου από το εσωτερικό του οχήματος πρέπει να απέχουν από 1000 mm
 έως 1500 mm από την άνω επιφάνεια του δαπέδου ή της πλησιέστερης στο
 χειριστήριο βαθμίδας και το πολύ 500 mm από τη θύρα. Η απαίτηση αυτή
 δεν εφαρμόζεται στα χειριστήρια εντός του χώρου οδήγησης.
 7.6.7.4. Οι θύρες κινδύνου στην πλάγια όψη του οχήματος πρέπει να έχουν τους
 γυγγλισμούς τους στην εμπρόσθια ακμή και να ανοίγουν προς τα έξω. Οι
 ιμάντες, αλυσίδες ή άλλες περιοριστικές διατάξεις επιτρέπονται, υπό τον όρο
 ότι δεν εμποδίζουν τη θύρα να ανοίγει και να παραμένει ανοικτή σε γωνία
 τουλάχιστον 100°. Αν υπάρχει μέσο που μπορεί να εξασφαλίσει ελεύθερη
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/185
 διέλευση από τη διάταξη ελέγχου των διαστάσεων της θύρας κινδύνου, δεν
 απαιτείται ελάχιστη γωνία 100°.
 7.6.7.5. Οι θύρες κινδύνου πρέπει να ασφαλίζονται κατά της ακούσιας λειτουργίας
 τους. Ωστόσο η απαίτηση αυτή δεν ισχύει εφόσον η θύρα κινδύνου κλειδώνει
 αυτόματα όταν το όχημα κινείται με ταχύτητα άνω των 5 km/h.
 7.6.7.6. Για όλες τις θύρες κινδύνου πρέπει να προβλέπεται ηχητική διάταξη
 προειδοποίησης του οδηγού, όταν δεν είναι ασφαλώς κλεισμένες. Η
 προειδοποιητική διάταξη θα ενεργοποιείται από την κίνηση του μανδάλου ή
 της λαβής της θύρας και όχι από την κίνησή της.
 7.6.8. Τεχνικές απαιτήσεις για τα παράθυρα κινδύνου.
 7.6.8.1. Κάθε παράθυρο κινδύνου με στροφείς ή εκτινασσόμενο πρέπει να ανοίγει
 προς τα έξω. Τα εκτινασσόμενα παράθυρα δεν


text:
πρέπει να αποσπώνται
 τελείως από το όχημα όταν τίθενται σε λειτουργία. Η λειτουργία τους πρέπει
 να αποκλείει την ακούσια εκτίναξή τους.
 7.6.8.2. Κάθε παράθυρο κινδύνου:
 7.6.8.2.1. είτε πρέπει να μπορεί να λειτουργεί εύκολα και ακαριαία από το εσωτερικό
 και εξωτερικό του οχήματος με διάταξη αναγνωριζόμενη ως ικανοποιητική, ή
 7.6.8.2.2. να είναι κατασκευασμένο από εύθραυστο γυαλί ασφαλείας, πράγμα που
 αποκλείει τη δυνατότητα χρήσης υαλοπινάκων από φύλλα γυαλιού ή
 πλαστικό υλικό. Παραπλεύρως κάθε παραθύρου κινδύνου πρέπει να
 προβλέπεται διάταξη στην άμεση διάθεση των ατόμων εντός του οχήματος
 για να εξασφαλίζεται ότι κάθε παράθυρο μπορεί να θραυστεί.
 7.6.8.3. Κάθε παράθυρο κινδύνου το οποίο μπορεί να μανδαλωθεί από έξω πρέπει να
 είναι κατασκευασμένο έτσι ώστε να μπορεί να ανοίγει οποιαδήποτε στιγμή
 από το εσωτερικό του οχήματος.
 7.6.8.4. Εφόσον ένα παράθυρο κινδύνου διαθέτει στροφείς περί οριζόντιο άξονα στο
 άνω άκρο του, πρέπει να προβλέπεται κατάλληλη διάταξη η οποία να το
 διατηρεί τελείως ανοικτό. Κάθε παράθυρο κινδύνου με στροφείς πρέπει να
 λειτουργεί έτσι ώστε να μην εμποδίζει την ελεύθερη διέλευση από το
 εσωτερικό ή το εξωτερικό του οχήματος.
 7.6.8.5. Το ύψος του κάτω άκρου ενός παραθύρου κινδύνου τοποθετημένου σε
 πλάγια όψη του οχήματος από το επίπεδο του δαπέδου αμέσως κάτω από
 αυτό (εξαιρέσει οποιωνδήποτε παραλλαγών όπως η ύπαρξη καλύμματος
 τροχού ή κιβωτίου μετάδοσης της κίνησης) δεν πρέπει να είναι ανώτερο των
 1200 mm ή μικρότερο των 650 mm στην περίπτωση παραθύρων κινδύνου με
 στροφείς, ή των 500 mm στην περίπτωση ενός παραθύρου από θραύσιμο
 γυαλί.
 Ωστόσο, στην περίπτωση παραθύρου κινδύνου με στροφείς, το ύψος του
 κάτω άκρου μπορεί να μειωθεί σε 500 mm κατ' ανώτατο όριο υπό τον όρο ότι
 το άνοιγμα του παραθύρου είναι εφοδιασμένο με στοιχείο προφύλαξης σε
 ύψος έως 650 mm για να αποκλείεται η πτώση επιβατών έξω από το όχημα.
 ---pagebreak--- L 373/186 EL Επίσημη Εφημερίδα της Ευρωπαϊκής Ένωσης 27.12.2006
 Όταν το άνοιγμα ενός παραθύρου διαθέτει στοιχείο προφύλαξης, το μέγεθος
 του ανοίγματος του παραθύρου επάνω από το στοιχείο αυτό δεν πρέπει να
 είναι μικρότερο από το ελάχιστο μέγεθος που προδιαγράφεται για ένα
 παράθυρο κινδύνου.
 7.6.8.6. Κάθε παράθυρο κινδύνου με στροφείς το οποίο δεν είναι ευκρινώς ορατό από
 το κάθισμα του οδηγού πρέπει να έχει ειδική διάταξη προειδοποίησης ώστε
 να ειδοποιείται ο οδηγός ότι το παράθυρο δεν έχει κλείσει τελείως. Η
 διάταξη αυτή πρέπει να ενεργοποιείται από το μάνδαλο του παραθύρου και
 όχι από την κίνηση του ιδίου του παραθύρου.
 7.6.9. Τεχνικές απαιτήσεις για τις καταπακτές διαφυγής.
 7.6.9.1. Όλες οι καταπακτές διαφυγής πρέπει να λειτουργούν κατά τρόπον ώστε να
 μην εμποδίζουν την ελεύθερη διέλευση από το εσωτερικό ή το εξωτερικό του
 οχήματος.
 7.6.9.2. Οι καταπακτές διαφυγής στην οροφή πρέπει να είναι είτε εκτινασσόμενες,
 είτε με στροφείς, είτε κατασκευασμένες από εύθραυστο γυαλί ασφαλείας. Οι
 καταπακτές δαπέδου πρέπει να είναι είτε με στροφείς είτε εκτινασσόμενες
 και να είναι εφοδιασμένες με ηχητικό προειδοποιητικό σύστημα που
 προειδοποιεί τον οδηγό ότι δεν είναι ασφαλώς κλεισμένες. Το σύστημα αυτό
 πρέπει να ενεργοποιείται από το κλείστρο της καταπακτής διαφυγής δαπέδου
 και όχι από την κίνηση της ίδιας της καταπακτής. Οι καταπακτές διαφυγής
 δαπέδου πρέπει να ασφαλίζονται κατά της ακούσιας λειτουργίας


text:
τους.
 Ωστόσο, η απαίτηση αυτή δεν ισχύει εάν η καταπακτή διαφυγής
 μανδαλώνεται αυτομάτως όταν το όχημα κινείται με ταχύτητα άνω των 5
 km/h.
 7.6.9.3. Οι εκτινασσόμενοι τύποι δεν πρέπει να αποσπώνται εντελώς από το όχημα
 όταν λειτουργούν, ώστε να μην αποτελούν κίνδυνο για άλλους χρήστες των
 οδών. Η λειτουργία των εκτινασσόμενων καταπακτών διαφυγής πρέπει να
 αποκλείει την αδόκητη ενεργοποίησή τους. Οι εκτινασσόμενες καταπακτές
 δαπέδου πρέπει να εκτινάσσονται μόνο προς το εσωτερικό του διαμερίσματος
 επιβατών.
 7.6.9.4. Οι καταπακτές διαφυγής με στροφείς πρέπει να περιστρέφονται γύρω από
 την ακμή η οποία ευρίσκεται προς το εμπρόσθιο ή το οπίσθιο μέρος του
 οχήματος κατά γωνία τουλάχιστον 100 μοιρών. Οι καταπακτές διαφυγής
 δαπέδου με στροφείς πρέπει να ανοίγουν προς στο εσωτερικό του
 διαμερίσματος επιβατών.
 7.6.9.5. Οι καταπακτές διαφυγής πρέπει να μπορούν να ανοίγουν εύκολα ή να
 αφαιρούνται από το εσωτερικό και από το εξωτερικό του οχήματος. Ωστόσο,
 αυτό δεν αποκλείει τη δυνατότητα μανδάλωσης της καταπακτής διαφυγής για
 να ασφαλίζεται το μη επιτηρούμενο όχημα, υπό τον όρο ότι η καταπακτή
 διαφυγής μπορεί πάντοτε να ανοιχθεί ή να αφαιρεθεί από το εσωτερικό του
 οχήματος με χρήση του κανονικού μηχανισμού ανοίγματος ή αφαίρεσής
 τους. Στην περίπτωση καταπακτής από εύθραυστο γυαλί, πρέπει να
 προβλέπεται διάταξη παρακείμενη στην καταπακτή, προσιτή στους επιβάτες,
 για να εξασφαλίζεται ότι η καταπακτή μπορεί να θραυστεί.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/187
 7.6.10. Tεχνικές απαιτήσεις για ανασυρόμενες βαθμίδες
 Οι ανασυρόμενες βαθμίδες, εφόσον υπάρχουν, πρέπει να ικανοποιούν τις
 ακόλουθες απαιτήσεις:
 7.6.10.1. η λειτουργία των ανασυρόμενων βαθμίδων μπορεί να είναι συγχρονισμένη με
 τη λειτουργία της αντίστοιχης θύρας επιβατών ή θύρας κινδύνου·
 7.6.10.2. όταν η θύρα είναι κλειστή κανένα τμήμα τους δεν προεξέχει περισσότερο από
 10 mm έξω από την γειτονική γραμμή του αμαξώματος.
 7.6.10.3. όταν η θύρα είναι ανοικτή και η ανασυρόμενη βαθμίδα βρίσκεται στην
 εκτεταμένη της θέση, η ωφέλιμη επιφάνειά της ικανοποιεί τις απαιτήσεις του
 σημείου 7.7.7 του παρόντος παραρτήματος·
 7.6.10.4. στην περίπτωση που προβλέπεται μηχανοκίνητη βαθμίδα, το όχημα δεν θα
 μπορεί να ξεκινήσει με την δική του προωστική ισχύ, εφόσον η βαθμίδα
 βρίσκεται σε εκτεταμένη θέση. Στην περίπτωση χειροκίνητων βαθμίδων,
 κατάλληλο ηχητικό ή οπτικό σήμα θα επισημαίνει στον οδηγό ότι η βαθμίδα
 δεν έχει πλήρως ανασυρθεί.
 7.6.10.5. η έκταση της μηχανοκίνητης βαθμίδας όταν το όχημα βρίσκεται σε κίνηση
 πρέπει να είναι αδύνατη. Αν αστοχήσει η διάταξη που θέτει σε λειτουργία τη
 βαθμίδα, η βαθμίδα θα ανασυρθεί και θα παραμείνει στη θέση αυτή.
 Εντούτοις, σε περίπτωση τέτοιας αστοχίας ή βλάβης της βαθμίδας ή εφόσον
 υπάρχει εμπόδιο, δεν θα παρεμποδίζεται η λειτουργία της θύρας.
 7.6.10.6. όταν σε μηχανικά ανασυρόμενη βαθμίδα στέκεται επιβάτης, η αντίστοιχη
 θύρα δεν πρέπει να μπορεί να κλείσει. Η συμμόρφωση με την παρούσα
 απαίτηση θα ελέγχεται τοποθετώντας στο κέντρο της βαθμίδας βάρος 15 kg
 που αντιστοιχεί στο βάρος μικρού παιδιού. Η απαίτηση αυτή δεν ισχύει για
 οποιαδήποτε θύρα βρίσκεται εντός του άμεσου οπτικού πεδίου του οδηγού.
 7.6.10.7. η κίνηση των ανασυρόμενων βαθμίδων δεν πρέπει να ενέχει κίνδυνο
 οποιασδήποτε σωματικής βλάβης είτε σε επιβάτες είτε σε άτομα που
 περιμένουν σε στάσεις λεωφορείων·
 7.6.10.8. οι γωνίες των ανασυρόμενων βαθμίδων που βρίσκονται προς


text:
τα εμπρός ή
 προς τα πίσω είναι στρογγυλεμένες με ακτίνα τουλάχιστον 5 mm· οι ακμές
 τους είναι στρογγυλεμένες με ακτίνα τουλάχιστον 2,5 mm·
 7.6.10.9. όταν η αντίστοιχη θύρα επιβατών είναι ανοικτή, η ανασυρόμενη βαθμίδα
 πρέπει να βρίσκεται σταθερά στερεωμένη στην εκτεταμένη θέση. Όταν στο
 κέντρο μονής βαθμίδας τοποθετηθεί μάζα 136 kg ή στο κέντρο διπλής
 βαθμίδας τοποθετηθεί μάζα 272 kg, η υποχώρηση οποιουδήποτε σημείου της
 βαθμίδας δεν υπερβαίνει τα 10 mm.
 ---pagebreak--- L 373/188 EL Επίσημη Εφημερίδα της Ευρωπαϊκής Ένωσης 27.12.2006
 7.6.11. Σημάνσεις
 7.6.11.1. Κάθε έξοδος κινδύνου πρέπει να φέρει σήμανση, εντός και εκτός του
 οχήματος, η οποία θα συνίσταται στην επιγραφή «Έξοδος κινδύνου» και θα
 συμπληρώνεται, κατά περίπτωση, με ένα διεθνές αντιπροσωπευτικό
 σύμβολο.
 7.6.11.2. Tα χειριστήρια ανάγκης των θυρών επιβατών και όλων των εξόδων κινδύνου
 πρέπει να επισημαίνονται εντός και εκτός του οχήματος, είτε με
 αντιπροσωπευτικό σύμβολο είτε με ευανάγνωστη επιγραφή.
 7.6.11.3. Επάνω ή κοντά σε κάθε χειριστήριο ανάγκης μιας εξόδου πρέπει να
 υπάρχουν σαφείς οδηγίες σχετικά με τη μέθοδο λειτουργίας του.
 7.6.11.4. Η γλώσσα στην οποία αναγράφονται οι επισημάνσεις σύμφωνα με τα σημεία
 7.6.11.1 έως 7.6.11.3 πρέπει να καθορίζονται από την αρχή χορήγησης της
 έγκρισης με βάση τη(τις) χώρα/χώρες, στην αγορά της(των) οποίας(ων) ο
 αιτών προτίθεται να διαθέσει το όχημα σε συνεννόηση, εφόσον χρειάζεται,
 με τις αρμόδιες αρχές της(των) αντίστοιχης(ων) χώρας/χωρών. Αν η αρχή
 της(των) χώρας/των χωρών, όπου το όχημα πρόκειται να ταξινομηθεί,
 αλλάξει τη γλώσσα, η αλλαγή αυτή δεν συνεπάγεται νέα διαδικασία έγκρισης
 τύπου.
 7.7. Εσωτερική διαρρύθμιση
 7.7.1. Πρόσβαση στις θύρες επιβατών (βλ. παράρτημα 4 σχήμα 1)
 7.7.1.1. Ο ελεύθερος χώρος εντός του οχήματος από την πλευρά του τοιχώματος στην
 οποία έχει τοποθετηθεί η θύρα πρέπει να επιτρέπει ελεύθερη διέλευση ενός
 κατακόρυφου ορθογώνιου χωρίσματος πάχους 20 mm, πλάτους 400 mm και
 ύψους 700 mm επάνω από την θύρα, επάνω από το οποίο υπάρχει
 συμμετρικά τοποθετημένο ένα δεύτερο χώρισμα πλάτους 550 mm· το ύψος
 του δεύτερου χωρίσματος είναι εκείνο που προδιαγράφεται για την
 αντίστοιχη κλάση οχήματος. Τα δύο χωρίσματα διατηρούνται παράλληλα
 προς το άνοιγμα της πόρτας ενώ μετακινούνται από την αρχική θέση τους,
 όπου το επίπεδο της πλευράς του χωρίσματος το οποίο είναι πλησιέστερο στο
 εσωτερικό του οχήματος εφάπτεται στην εξωτερική ακμή του ανοίγματος,
 στη θέση όπου αγγίζει την πρώτη βαθμίδα, μετά την οποία πρέπει να
 διατηρούνται σε ορθή γωνία ως προς την πιθανή κατεύθυνση κίνησης ενός
 ατόμου που χρησιμοποιεί την είσοδο.7.7.1.2. Το ύψος του άνω
 ορθογώνιου χωρίσματος για τη σχετική κλάση και κατηγορία οχήματος
 δίδεται στον πίνακα κατωτέρω. Εναλλακτικά, μπορεί να χρησιμοποιηθεί
 ένα τμήμα τραπεζοειδούς σχήματος, ύψους 500 mm, το οποίο να σχηματίζει
 τη μετάβαση από το πλάτος του άνω χωρίσματος στο πλάτος του κάτω
 χωρίσματος. Στην περίπτωση αυτή, το συνολικό ύψος του ορθογώνιου
 τμήματος και του τραπεζοειδούς τμήματος του άνω χωρίσματος είναι 1100
 mm για όλες τις κλάσεις οχημάτων χωρητικότητας άνω των 22 επιβατών
 και 950 mm για τις κλάσεις οχημάτων χωρητικότητας έως 22 επιβατών.
 Κλάση Ύψος του άνω χωρίσματος (mm) Ολικό ύψος Πλάτος
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/189
 (Διάσταση «Α» σχήμα 1)
 Εναλλακτικό τραπεζοειδές
 χώρισμα
 Κλάση A*/ 950 950 1650


text:
550 **/
 Κλάση B*/ 700 950 1400
 Κλάση I 1100 1100 1800
 Κλάση ΙΙ 950 1100 1650
 Κλάση ΙΙΙ 850 1100 1550
 */ Για οχήματα χωρητικότητας έως και 22 επιβατών, το κάτω χώρισμα
 μπορεί να μετακινείται σε σχέση με το άνω υπό τον όρο ότι
 μετακινείται προς την αυτή κατεύθυνση.
 **/ Το πλάτος του άνω χωρίσματος μπορεί να μειωθεί σε 400 mm όταν
 υπάρχει λοξοτομημένη γωνία μέγιστου ανοίγματος 30° από την
 οριζόντια.
 7.7.1.3. Όταν η διχοτόμος αυτού του διπλού χωρίσματος έχει διαγράψει απόσταση
 300 mm από τη θέση εκκίνησής της και το διπλό χώρισμα αγγίζει την
 επιφάνεια της βαθμίδας, πρέπει να διατηρείται στη θέση αυτή.
 7.7.1.4. Το κυλινδρικό στοιχείο (βλ. παράρτημα 4, σχήμα 6) που χρησιμοποιείται για
 τη δοκιμή του χώρου του διαδρόμου πρέπει τότε να κινηθεί αρχίζοντας από
 το διάδρομο, στην πιθανή κατεύθυνση κίνησης ενός ατόμου που εγκαταλείπει
 το όχημα, έως ότου η διχοτόμος φθάσει το κάτω επίπεδο που περιλαμβάνει
 την άνω ακμή της πλέον υψηλής βαθμίδας, ή έως ότου ένα επίπεδο
 εφαπτόμενο στον άνω κύλινδρο αγγίσει το διπλό χώρισμα, όποιο από τα δύο
 είναι πρώτο, και πρέπει να διατηρείται στη θέση αυτή (βλ. παράρτημα 4,
 σχήμα 2).
 7.7.1.5. Μεταξύ του κυλινδρικού σχήματος στη θέση που ορίζεται στο σημείο 7.7.1.4
 και του διπλού χωρίσματος στη θέση που ορίζεται στο σημείο 7.7.1.3 πρέπει
 να υπάρχει ελεύθερος χώρος του οποίου τα άνω και κάτω άκρα
 υποδεικνύονται στο παράρτημα 4, σχήμα 2. Αυτός ο ελεύθερος χώρος πρέπει
 να επιτρέπει την ελεύθερη διέλευση ενός κατακόρυφου χωρίσματος, του
 οποίου το σχήμα και οι διαστάσεις είναι ίδιες με την κυλινδρική μορφή
 (σημείο 7.7.5.1), διατομής και πάχους έως 20 mm. Το χώρισμα αυτό πρέπει
 να κινείται από την εφαπτόμενη θέση του κυλινδρικού σχήματος, έως ότου η
 εξωτερική του πλευρά έλθει σε επαφή με την εσωτερική πλευρά του διπλού
 ---pagebreak--- L 373/190 EL Επίσημη Εφημερίδα της Ευρωπαϊκής Ένωσης 27.12.2006
 χωρίσματος, αγγίζοντας το ή τα επίπεδα που καθορίζονται από τις άνω ακμές
 της βαθμίδας, στην πιθανή κατεύθυνση κίνησης ενός ατόμου που
 χρησιμοποιεί την είσοδο (βλ. παράρτημα 4, σχήμα 2).
 7.7.1.6. Ο χώρος ελεύθερης διέλευσης στην περίπτωση αυτή δεν περιλαμβάνει χώρο
 έκτασης 300 mm εμπρός από οιοδήποτε μη συμπιεσμένο μαξιλάρι
 καθίσματος με την όψη προς τα εμπρός ή προς τα πίσω ή 225 mm στην
 περίπτωση καθισμάτων προσαρμοσμένων σε θόλοι τροχών και έως το ύψος
 της άνω πλευράς του μαξιλαριού καθίσματος.
 7.7.1.7. Στην περίπτωση πτυσσόμενου καθίσματος, ο χώρος αυτός πρέπει να
 καθορίζεται με το κάθισμα στη θέση χρήσης του.
 7.7.1.8. Ωστόσο, τα πτυσσόμενα καθίσματα που προορίζονται για το πλήρωμα
 μπορούν να εμποδίζουν τη διέλευση προσπέλασης προς μία θύρα επιβατών,
 όταν είναι στη θέση χρήσης τους, υπό τον όρο ότι:
 7.7.1.8.1. επισημαίνεται σαφώς, τόσο εντός του ιδίου του οχήματος όσο και στο έντυπο
 κοινοποίησης (βλ. παράρτημα 1), ότι το κάθισμα προορίζεται μόνον για το
 πλήρωμα,
 7.7.1.8.2. όταν το κάθισμα δεν χρησιμοποιείται, επανέρχεται αυτόματα στην
 πτυσσόμενη θέση, ούτως ώστε να πληρούνται οι απαιτήσεις των σημείων
 7.7.1.1 ή 7.7.1.2 και 7.7.1.3, 7.7.1.4 και 7.7.1.5,
 7.7.1.8.3. η θύρα δεν θεωρείται υποχρεωτική έξοδος για τους σκοπούς του σημείου
 7.6.1.4 και
 7.7.1.8.4. το κάθισμα είναι


text:
στη θέση χρήσης του, και όταν βρίσκεται στην πτυσσόμενη
 θέση του, κανένα τμήμα αυτού δεν βρίσκεται μπροστά από κάθετο επίπεδο
 διερχόμενο από το κέντρο της επιφανείας του καθίσματος του οδηγού στην
 πλέον οπίσθια θέση και από το κέντρο του εξωτερικού κατόπτρου, το οποίο
 είναι συναρμολογημένο στην αντίθετη πλευρά του οχήματος.
 7.7.1.9. Στην περίπτωση οχημάτων χωρητικότητας έως 22 επιβατών, η θύρα και η
 διαδρομή μέσω της οποίας οι επιβάτες έχουν πρόσβαση στη θύρα αυτή
 θεωρούνται απρόσκοπτες εφόσον:
 7.7.1.9.1. μετρούμενη παράλληλα προς το διαμήκη άξονα του οχήματος, υπάρχει
 απόσταση τουλάχιστον 220 mm σε οιοδήποτε σημείο και 550 mm σε
 οιοδήποτε σημείο σε ύψος 500 mm από το δάπεδο ή τις βαθμίδες (παράρτημα
 4, σχήμα 3),
 7.7.1.9.2. μετρώμενος κάθετα προς το διαμήκη άξονα του οχήματος, υπάρχει χώρος
 τουλάχιστον 300 mm σε οιοδήποτε σημείο και 550 mm σε οιοδήποτε σημείο
 σε ύψος άνω των 1200 mm από το δάπεδο ή τις βαθμίδες ή κάτω των 300
 mm κάτω από την οροφή (παράρτημα 4, σχήμα 4).
 7.7.1.10. Οι διαστάσεις της θύρας επιβατών και της θύρας κινδύνου στο σημείο
 7.6.3.1. και οι προδιαγραφές των σημείων 7.7.1.1. έως 7.7.1.7., 7.7.2.1. έως
 7.7.2.3, 7.7.5.1. και 7.7.8.5. δεν εφαρμόζονται σε οχήματα της κλάσης Β με
 τεχνικά επιτρεπόμενη μέγιστη μάζα που δεν υπερβαίνει τους 3,5 τόνους, τα
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/191
 οποία φέρουν έως 12 καθίσματα επιβατών και στα οποία κάθε κάθισμα έχει
 ανεμπόδιστη πρόσβαση σε δύο τουλάχιστον θύρες.
 7.7.1.11. Η μέγιστη κλίση του δαπέδου στη δίοδο προσπέλασης δεν πρέπει να
 υπερβαίνει το 5 % όταν μετράται με το όχημα εν κινήσει και εν στάσει επί
 οριζόντιας επιφανείας. Μηχανισμοί αναδίπλωσης δεν πρέπει να τίθενται σε
 λειτουργία.
 7.7.2. Πρόσβαση στις θύρες κινδύνου (βλ. παράρτημα 4, σχήμα 5)
 Οι κάτωθι απαιτήσεις δεν ισχύουν για θύρες οδηγού που χρησιμοποιούνται
 ως έξοδοι κινδύνου σε οχήματα χωρητικότητας έως 22 επιβατών.
 7.7.2.1. Ο ελεύθερος χώρος μεταξύ διαδρόμου και ανοίγματος της θύρας κινδύνου
 πρέπει να επιτρέπει ελεύθερη διέλευση ενός κατακόρυφου κυλίνδρου
 διαμέτρου 300 mm και ύψους 700 mm από το δάπεδο επί του οποίου
 στηρίζεται δεύτερος κατακόρυφος κύλινδρος διαμέτρου 550 mm, με
 συνολικό ύψος των δύο κυλίνδρων 1400 mm.
 Η διάμετρος του άνω κυλίνδρου μπορεί να μειωθεί στο άνω μέρος σε 400
 mm όταν προβλέπεται λοξοτομημένη γωνία από την οριζόντιο όχι άνω των
 30°.
 7.7.2.2. Η βάση του πρώτου κυλίνδρου πρέπει να βρίσκεται εντός της προβολής του
 δευτέρου κυλίνδρου.
 7.7.2.3. Όταν υπάρχουν πτυσσόμενα καθίσματα κατά μήκος της διόδου αυτής, ο
 ελεύθερος χώρος για τον κύλινδρο απαιτείται να καθορίζεται όταν το
 κάθισμα βρίσκεται στη θέση χρήσης του.
 7.7.2.4. Ως εναλλακτική μέθοδος αντί του διπλού κυλίνδρου, μπορεί να
 χρησιμοποιηθεί η διάταξη μέτρησης που περιγράφεται στο σημείο 7.7.5.1
 (βλ. παράρτημα 4, σχήμα 6).
 7.7.3. Πρόσβαση στα παράθυρα κινδύνου
 7.7.3.1. Πρέπει να είναι δυνατόν να κινείται ένα μέτρο δοκιμής από το διάδρομο προς
 το εξωτερικό του οχήματος μέσω κάθε παραθύρου κινδύνου.
 7.7.3.2. Η κατεύθυνση κίνησης του μέτρου δοκιμής είναι η κατεύθυνση προς την
 οποία αναμένεται να κινηθεί ένας επιβάτης που εγκαταλείπει το όχημα. Το
 μέτρο δοκιμής διατηρείται κατακόρυφο προς την κατεύθυνση κίνησης.
 7.7.3.3. Το μέτρο


text:
δοκιμής πρέπει να έχει τη μορφή λεπτού πίνακα μεγέθους 600 ×
 400 mm με τις γωνίες στρογγυλεμένες με ακτίνα 200 mm. Ωστόσο, στην
 περίπτωση ενός παραθύρου κινδύνου στη πίσω πλευρά του οχήματος, το
 μέτρο δοκιμής μπορεί να έχει επίσης μέγεθος 1400 mm × 350 mm με τις
 γωνίες στρογγυλεμένες με ακτίνα 175 mm.
 7.7.4. Πρόσβαση στις καταπακτές διαφυγής
 7.7.4.1. Καταπακτές διαφυγής στην οροφή
 ---pagebreak--- L 373/192 EL Επίσημη Εφημερίδα της Ευρωπαϊκής Ένωσης 27.12.2006
 7.7.4.1.1. Eκτός από την περίπτωση των οχημάτων της κλάσης I, τουλάχιστον μία
 καταπακτή διαφυγής πρέπει να τοποθετείται ούτως ώστε μια κόλουρη
 τετραγωνική πυραμίδα γωνίας πλευρών 20° και ύψους 1600 mm να αγγίζει
 κάθισμα ή ισοδύναμο υποστήριγμα. Ο άξονας της πυραμίδας πρέπει να είναι
 κατακόρυφος και η μικρή της βάση πρέπει να εφάπτεται στην επιφάνεια του
 ανοίγματος της καταπακτής διαφυγής. Τα στηρίγματα πρέπει να είναι
 πτυσσόμενα ή κινητά εφόσον μπορούν να μανδαλωθούν στη θέση που έχουν
 όταν χρησιμοποιούνται. Η θέση αυτή θα χρησιμοποιείται για επαλήθευση.
 7.7.4.1.2. Εάν το δομικό πάχος της οροφής υπερβαίνει τα 150 mm, η μικρή τομή της
 πυραμίδας θα εφάπτεται με το άνοιγμα της καταπακτής διαφυγής στο επίπεδο
 της εξωτερικής επιφάνειας της οροφής.
 7.7.4.2. Καταπακτές διαφυγής στο δάπεδο
 Στην περίπτωση καταπακτής διαφυγής ευρισκόμενης στο δάπεδο, η
 καταπακτή πρέπει να παρέχει άμεση και ελεύθερη πρόσβαση στο εξωτερικό
 του οχήματος και να τοποθετείται σε σημείο όπου να υπάρχει ελεύθερος
 χώρος επάνω από αυτήν ίσος προς το ύψος του διαδρόμου. Τυχόν πηγή
 θερμότητας ή τυχόν κινητά στοιχεία πρέπει να βρίσκονται σε απόσταση 500
 mm τουλάχιστον από οποιοδήποτε τμήμα του ανοίγματος της καταπακτής.
 Ένα μέτρο δοκιμής (καλίμπρα) μορφής λεπτού ελάσματος διαστάσεων 600
 mm × 400 mm με τις γωνίες στρογγυλεμένες με ακτίνα 200 mm πρέπει να
 μπορεί ναι κινηθεί σε οριζόντια θέση από ύψος 1 m από το δάπεδο του
 οχήματος ως το έδαφος.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/193
 7.7.5. Διάδρομοι (βλ. παράρτημα 4, σχήμα 6)
 7.7.5.1. Ο διάδρομος ενός οχήματος πρέπει να είναι σχεδιασμένος και
 κατασκευασμένος έτσι ώστε να επιτρέπει την ελεύθερη διέλευση ενός μέτρου
 δοκιμής που συνίσταται σε δύο κυλίνδρους με ίδιο άξονα, μεταξύ των οποίων
 παρεμβάλλεται ένας ανεστραμμένος κόλουρος κώνος· η διάταξη μέτρησης
 πρέπει να έχει τις ακόλουθες διαστάσεις (σε mm):
 Κλάση I Κλάση ΙΙ Κλάση ΙΙΙ Κλάση A Κλάση
 B
 Διάμετρος κάτω 450 350 300 350 300
 κυλίνδρου «A»
 Ύψος του κάτω 900 900 900 900 900
 κυλίνδου
 Διάμετρος άνω 550 550 450 550 450
 κυλίνδρου «Γ»
 Ύψος άνω 500 */ 500 */ 500 */ 500 */ 300
 κυλίνδρου «B»
 Συνολικό ύψος 1900 */ 1900 */ 1900 */ 1900 */ 1500
 «H»
 */ Το ύψος του άνω κυλίνδρου και στην περίπτωση αυτή το συνολικό ύψος
 μπορούν να μειωθούν κατά 100 mm σε οιοδήποτε σημείο του διαδρόμου πίσω
 από:
 α) ένα εγκάρσιο επίπεδο ευρισκόμενο 1,5 m μπροστά από την διάμεσο του
 πίσω άξονα (του κυρίου πίσω άξονα στην περίπτωση οχημάτων με
 περισσότερους του ενός οπίσθιους άξονες) και
 β) ένα εγκάρσιο κατακόρυφο επίπεδο βρισκόμενο στην πίσω ακμή της
 πλέον οπίσθιας θύρας επιβατών, εφόσον υπάρχουν περισσότερες από μία
 θύρες επιβατών.
 Η διάμετρος του


text:
άνω κυλίνδρου μπορεί να μειωθεί στο άνω μέρος σε 300 mm
 όταν προβλέπεται λοξοτομημένη γωνία από την οριζόντιο όχι άνω των 30°.
 Το μέτρο δοκιμής μπορεί να έρχεται σε επαφή με δερμάτινες χειρολαβές,
 εφόσον υπάρχουν, ή με άλλα εύκαμπτα αντικείμενα όπως τα εξαρτήματα των
 ζωνών ασφαλείας, οπότε πρέπει να τα απωθεί.
 ---pagebreak--- L 373/194 EL Επίσημη Εφημερίδα της Ευρωπαϊκής Ένωσης 27.12.2006
 7.7.5.1.1. Εφόσον δεν υπάρχει καμία έξοδος μπροστά από κάθισμα ή σειρά
 καθισμάτων:
 7.7.5.1.1.1. Στην περίπτωση καθισμάτων διατεταγμένων προς τα εμπρός, η εμπρόσθια
 ακμή του κυλινδρικού μέτρου που καθορίζεται στο σημείο 7.7.5.1 πρέπει να
 φθάνει τουλάχιστον έως το εγκάρσιο κατακόρυφο επίπεδο που εφάπτεται στο
 πλέον εμπρόσθιο σημείο του ερεισίνωτου του πλέον εμπρόσθιου καθίσματος
 και να διατηρείται στη θέση αυτή. Από το επίπεδο αυτό, το χώρισμα που
 υποδεικνύεται στο παράρτημα 4, σχήμα 7, πρέπει να είναι δυνατόν να κινηθεί
 έτσι ώστε, με σημείο εκκίνησης τη θέση επαφής με την κυλινδρική συσκευή
 μέτρησης, η πλευρά του χωρίσματος που πρόσκειται στο εξωτερικό του
 οχήματος να μετακινείται προς τα εμπρός σε απόσταση 660 mm.
 7.7.5.1.1.2. Στην περίπτωση καθισμάτων διατεταγμένων πλευρικώς, το εμπρόσθιο μέρος
 της κυλινδρικής συσκευής πρέπει να φθάνει τουλάχιστον το εγκάρσιο
 επίπεδο, το οποίο συμπίπτει με ένα κατακόρυφο επίπεδο διερχόμενο από το
 κέντρο του εμπρόσθιου καθίσματος (παράρτημα 4, σχήμα 7).
 7.7.5.1.1.3. Στην περίπτωση καθισμάτων διατεταγμένων προς τα πίσω, το εμπρόσθιο
 τμήμα της κυλινδρικής συσκευής μέτρησης πρέπει να φθάνει τουλάχιστον το
 εγκάρσιο κατακόρυφο επίπεδο που εφάπτεται των μαξιλαριών του
 καθίσματος της εμπρόσθιας σειράς καθισμάτων ή καθίσματος (παράρτημα 4,
 σχήμα 7).
 7.7.5.2. Στα οχήματα της κλάσης I, η διάμετρος του κατώτερου κυλίνδρου μπορεί να
 μειωθεί από 450 mm σε 400 mm σε οιοδήποτε μέρος του διαδρόμου πίσω
 από:
 7.7.5.2.1. ένα εγκάρσιο κατακόρυφο επίπεδο ευρισκόμενο 1,5 m μπροστά από την
 διάμεσο του πίσω άξονα (του κυρίου πίσω άξονα στην περίπτωση οχημάτων
 με περισσότερους του ενός οπίσθιους άξονες)· και
 7.7.5.2.2. ένα εγκάρσιο κατακόρυφο επίπεδο ευρισκόμενο στην πίσω ακμή της πλέον
 οπίσθιας θύρας επιβατών.
 7.7.5.3. Στα οχήματα της κλάσης III, τα καθίσματα σε μία πλευρά ή και στις δύο
 πλευρές του διαδρόμου μπορούν να μετακινούνται πλευρικά, οπότε είναι
 δυνατόν να μειωθεί το πλάτος του διαδρόμου σύμφωνα προς ένα σχήμα που
 αντιστοιχεί σε μια χαμηλότερο κύλινδρο διαμέτρου 220 mm, με την
 προϋπόθεση ότι η λειτουργία ενός χειριστηρίου σε κάθε κάθισμα, ευπρόσιτου
 σε άτομο όρθιο στο διάδρομο, αρκεί για να προκαλέσει εύκολη και ει
 δυνατόν αυτόματη στροφή του καθίσματος, στη θέση που αντιστοιχεί σε
 ελάχιστο πλάτος 300 mm.
 7.7.5.4. Στα αρθρωτά οχήματα, η διάταξη μέτρησης που καθορίζεται στο σημείο
 7.7.5.1 πρέπει να μπορεί να διέρχεται απρόσκοπτα από το τμήμα της
 άρθρωσης. Κανένα μέρος της εύκαμπτης επικάλυψης του τμήματος αυτού,
 συμπεριλαμβανομένου του πτυχωτού συνδέσμου, δεν πρέπει να προεξέχει
 στο διάδρομο.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/195
 7.7.5.5. Στους διαδρόμους είναι δυνατόν να υπάρχουν βαθμίδες. Το πλάτος των
 βαθμίδων αυτών δεν πρέπει να είναι μικρότερο από το πλάτος του διαδρόμου
 στην κορυφή των βαθμίδων.
 7.7.5.6. Τα πτυσσόμενα καθίσματα για καθήμενους δεν επιτρέπονται στο διάδρομο.
 7.7.5.7. Δεν επιτρέπονται πλευρικά συρόμενα καθίσματα τα οποία σε μια θέση τους
 προεξέχουν μέσα


text:
στο διάδρομο, εξαιρέσει των οχημάτων της κλάσης III,
 οπότε υπόκεινται στις προϋποθέσεις που περιγράφονται στο σημείο 7.7.5.3.
 7.7.5.8. Στα οχήματα για τα οποία ισχύει το σημείο 7.7.1.9, δεν απαιτείται διάδρομος
 όταν τηρούνται οι διαστάσεις πρόσβασης που προδιαγράφονται στην εν λόγω
 παράγραφο.
 7.7.5.9. Οι επιφάνειες των διαδρόμων και όλες οι δίοδοι προσπέλασης πρέπει να είναι
 αντιολισθητικές.
 7.7.6. Κλίση διαδρόμου
 Η κλίση του διαδρόμου, μετρούμενη με το όχημα χωρίς φορτίο επί οριζόντιας
 επιφάνειας, και με το σύστημα επιγονάτισης ανενεργό δεν πρέπει να
 υπερβαίνει:
 7.7.6.1. το 8 % για τα οχήματα των κλάσεων I, II και Α ή
 7.7.6.2. (μελλοντική καταχώριση)
 7.7.6.3 το 12,5 % για τα οχήματα των κλάσεων III και Β και
 7.7.6.4. το 5 % στο επίπεδο που είναι κάθετο προς το διαμήκη άξονα συμμετρίας του
 οχήματος,
 7.7.7. Βαθμίδες (βλ. παράρτημα 4, σχήμα 8)
 7.7.7.1. Το μέγιστο και το ελάχιστο ύψος, με το σύστημα επιγονάτισης ανενεργό
 καθώς και το ελάχιστο βάθος των βαθμίδων για επιβάτες στις θύρες επιβατών
 και στις θύρες κινδύνου μέσα στο όχημα πρέπει να είναι τα εξής:
 ---pagebreak--- L 373/196 EL Επίσημη Εφημερίδα της Ευρωπαϊκής Ένωσης 27.12.2006
 Κατηγορίες I&A II, III & B
 Πρώτη βαθμίδα «Δ» Μέγιστο ύψος 340 1/ 380 1/ 2/ 5/
 (mm)
 Σημείωση: 300 */
 Λοιπές βαθμίδες «E» Μέγιστο ύψος 250 3/ 350 4/
 (mm)
 Ελάχιστο βάθος 120
 (mm)
 Σημείωση: 200
 */ 230 mm για οχήματα χωρητικότητας έως 22 επιβατών.
 1/ 700 mm για τις θύρες κινδύνου.
 1 500 mm στην περίπτωση θύρας κινδύνου στον επάνω όροφο διώροφου
 οχήματος.
 2/ 430 mm για οχήματα μόνο με μηχανική ανάρτηση.
 3/ 300 mm για βαθμίδες σε θύρα πίσω από τον πλέον οπίσθιο άξονα.
 4/ 250 mm σε διαδρόμους οχημάτων χωρητικότητας έως 22 επιβατών.
 5/ για μία τουλάχιστον θύρα επιβατών, 400 mm για άλλες θύρες επιβατών.
 Σημείωση: 1. Στις διπλές θύρες οι βαθμίδες σε κάθε ήμισυ της διόδου
 προσπέλασης θα εξετάζονται χωριστά.
 2. Παράρτημα 4, σχήμα 8, διάσταση «E», δεν χρειάζεται να είναι η
 ίδια για κάθε βαθμίδα.
 7.7.7.1.1. Τυχόν μεταβίβαση από χαμηλωμένο διάδρομο προς χώρο καθημένων δεν
 πρέπει να θεωρείται ως βαθμίδα. Ωστόσο, η κατακόρυφη απόσταση μεταξύ
 της επιφάνειας του διαδρόμου και του δαπέδου της περιοχής καθημένων δεν
 θα πρέπει να είναι μεγαλύτερη από 350 mm.
 7.7.7.2. Για το σκοπό του σημείου 7.7.7, το ύψος μιας βαθμίδας μετράται στο κέντρο
 του πλάτους της. Επιπλέον, οι κατασκευαστές πρέπει να λαμβάνουν ειδικά
 υπόψη την πρόσβαση από επιβάτες μειωμένης κινητικότητας, ιδίως όσον
 αφορά την ανάγκη να τηρείται το ελάχιστο ύψος βαθμίδας.
 7.7.7.3. Το ύψος της πρώτης βαθμίδας από το έδαφος πρέπει να μετράται με το όχημα
 επί οριζόντιου εδάφους, με τη μάζα του σε τάξη πορείας, όπως καθορίζεται
 στο σημείο 2.18 του παρόντος κανονισμού, και με τον εξοπλισμό και την
 πίεση του ελαστικού που προδιαγράφονται από τον κατασκευαστή για τη
 μέγιστη τεχνικά επιτρεπόμενη μάζα του εμφόρτου οχήματος (Μ) που
 δηλώνεται σύμφωνα με το σημείο 2.19 του παρόντος κανονισμού.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/197
 7.7.7.4. Όταν υπάρχουν περισσότερες της μιας βαθμίδες, κάθε βαθμίδα μπορεί να
 προεξέχει στην περιοχή της κατακόρυφης προβολής της επόμενης βαθμίδας
 έως


text:
100 mm, η δε προβολή επάνω από το κάτω ίχνος πρέπει να αφήνει
 ελεύθερη επιφάνεια τουλάχιστον 200 mm (βλ. παράρτημα 4, σχήμα 8)· όλες
 οι ακμές των βαθμίδων πρέπει να είναι σχεδιασμένες έτσι ώστε να
 ελαχιστοποιείται ο κίνδυνος παραπατήματος, το δε χρώμα τους πρέπει να
 δημιουργεί αντίθεση.
 7.7.7.5. Το πλάτος και το σχήμα κάθε βαθμίδας πρέπει να είναι έτσι διαμορφωμένα
 ούτως ώστε ένα ορθογώνιο, όπως το εμφαινόμενο στον κάτωθι πίνακα, να
 μπορεί να τοποθετείται επί της βαθμίδας αυτής, προεξέχοντας κατά 5 % το
 πολύ από τη βαθμίδα. Σε μια διπλή θύρα, κάθε ήμισυ της θύρας πρέπει να
 πληροί την απαίτηση αυτή.
 Αριθμός επιβατών > 22 < 22
 Πεδίο Πρώτη βαθμίδα (mm) 400 x 300 400 x 200
 Λοιπές βαθμίδες (mm) 400 x 200 400 x 200
 7.7.7.6. Όλες οι βαθμίδες πρέπει να έχουν αντιολισθητική επιφάνεια.
 7.7.7.7. Η μέγιστη κλίση της βαθμίδας προς όλες τις κατευθύνσεις δεν πρέπει να
 υπερβαίνει το 5 % όταν το όχημα ευρίσκεται εν στάσει, χωρίς φορτίο, επί
 ομαλής και οριζόντιας επιφάνειας, και σε κανονική κατάσταση προς
 κυκλοφορία (ιδίως: το σύστημα επιγονάτισης δεν είναι ενεργοποιημένο).
 7.7.8. Καθίσματα επιβατών και χώρος για καθήμενους
 7.7.8.1. Ελάχιστο πλάτος καθίσματος
 7.7.8.1.1. Το κατώτατο πλάτος του μαξιλαριού καθίσματος διάσταση F (παράρτημα 4,
 σχήμα 9), μετρούμενο από ένα κατακόρυφο επίπεδο που διέρχεται από το
 κέντρο της θέσης αυτής καθήμενου, πρέπει να είναι:
 Κλάσεις I, II, A, B 200 mm.
 Κλάση III 225 mm.
 7.7.8.1.2. Το κατώτατο πλάτος του διαθέσιμου χώρου για κάθε θέση καθήμενου,
 διάσταση G (παράρτημα 4, σχήμα 9), μετρούμενο από ένα κατακόρυφο
 επίπεδο που διέρχεται από το κέντρο της θέσης αυτής καθήμενου σε ύψος
 μεταξύ 270 και 650 mm άνωθεν του ασυμπίεστου μαξιλαριού του
 καθίσματος, πρέπει να είναι τουλάχιστον:
 Ατομικές θέσεις: 250 mm
 συνεχόμενες σειρές θέσεων δύο ή περισσότερων επιβατών: 225 mm.
 7.7.8.1.3. Στα οχήματα πλάτους 2,35 m το πολύ, το πλάτος του διαθέσιμου χώρου για
 κάθε θέση καθήμενου, μετρούμενο από ένα κατακόρυφο επίπεδο που
 διέρχεται από το κέντρο της θέσης αυτής καθήμενου σε ύψη μεταξύ 270
 mm και 650 mm άνωθεν του ασυμπίεστου μαξιλαριού του καθίσματος,
 ---pagebreak--- L 373/198 EL Επίσημη Εφημερίδα της Ευρωπαϊκής Ένωσης 27.12.2006
 πρέπει να είναι 200 mm (βλ. παράρτημα 4, σχήμα 9α). Εάν τηρούνται οι
 απαιτήσεις της παρούσας παραγράφου, δεν ισχύουν οι απαιτήσεις του
 σημείου 7.7.8.1.2.
 7.7.8.1.4. Για τα οχήματα χωρητικότητας έως 22 επιβατών, στην περίπτωση
 καθισμάτων προσκείμενων στο τοίχωμα του οχήματος, ο διαθέσιμος χώρος
 δεν περιλαμβάνει, στο άνω μέρος του, μια τριγωνική επιφάνεια πλάτους 20
 mm και ύψους 100 mm (βλ. παράρτημα 4, σχήμα 10). Επίσης, ο χώρος που
 χρειάζεται για τις ζώνες ασφαλείας και τις αγκυρώσεις τους και για το
 αλεξήλιο θεωρούνται ότι εξαιρούνται.
 7.7.8.2. Ελάχιστο βάθος μαξιλαριού καθίσματος (διάσταση Κ, βλ. παράρτημα II,
 σχήμα 11).
 Το ελάχιστο βάθος ενός μαξιλαριού καθίσματος πρέπει να είναι:
 7.7.8.2.1. 350 mm στα οχήματα των κλάσεων I, Α και Β, και
 7.7.8.2.2. 400 mm στα οχήματα των κλάσεων II και της κλάσης III.
 7.7.8.3. Ύψος μαξιλαριού καθίσματος (διάσταση Η, βλ. το παράρτημα 4, σχήμα 11).
 Το ύψος του ασυμπίεστου μαξιλαριού καθίσματος σε σχέση με το δάπεδο
 πρέπει να


text:
είναι διαμορφωμένο έτσι ώστε η απόσταση από το δάπεδο μέχρι
 ένα οριζόντιο επίπεδο εφαπτόμενο στο μέτωπο της άνω επιφανείας του
 μαξιλαριού καθίσματος να είναι μεταξύ 400 και 500 mm· ωστόσο, το ύψος
 αυτό μπορεί να μειώνεται έως τα 350 mm το πολύ στους θόλους των και στο
 διαμέρισμα του κινητήρα.
 7.7.8.4. Απόσταση μεταξύ καθισμάτων (βλ. παράρτημα 4, σχήμα 12)
 7.7.8.4.1. Στα καθίσματα που είναι διατεταγμένα προς την ίδια κατεύθυνση, η
 απόσταση μεταξύ του μετώπου ενός ερεισινώτου και της πίσω πλευράς του
 ερεισινώτου του προηγούμενου καθίσματος (διάσταση Η) μετράται
 οριζοντίως και σε όλο το ύψος μεταξύ του επιπέδου της άνω επιφανείας του
 μαξιλαριού καθίσματος και ενός σημείου 620 mm επάνω από το δάπεδο,
 πρέπει να είναι τουλάχιστον:
 H
 Κλάσεις I, A & B 650 mm
 Κλάσεις ΙΙ και ΙΙΙ 680 mm
 7.7.8.4.2. Όλες οι μετρήσεις πραγματοποιούνται με το μαξιλάρι του καθίσματος και το
 ερεισίνωτο ασυμπίεστα, σε κατακόρυφο επίπεδο διερχόμενο από τη διάμεσο
 της ατομικής θέσης καθήμενου.
 7.7.8.4.3. Όταν τα εγκάρσια καθίσματα είναι διατεταγμένα αντικρυστά, η ελάχιστη
 απόσταση μεταξύ των μετώπων των ερεισινώτων των αντικρυστών
 καθισμάτων, μετρούμενη στα υψηλότερα σημεία των μαξιλαριών των
 καθισμάτων, πρέπει να είναι τουλάχιστον 1300 mm.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/199
 7.7.8.4.4. Οι μετρήσεις πραγματοποιούνται με τα ανακλινόμενα καθίσματα επιβατών
 και τα προσαρμοζόμενα καθίσματα οδηγού με τα ερεισίνωτά τους και τις
 υπόλοιπες ρυθμίσεις στην κανονική θέση χρήσης τους, όπως προσδιορίζεται
 από τον κατασκευαστή.
 7.7.8.4.5. Οι μετρήσεις πραγματοποιούνται με το τυχόν πτυσσόμενο τραπεζάκι
 προσαρμοσμένο στο ερεισίνωτο καθίσματος στην πτυσσόμενη θέση του.
 7.7.8.4.6. Τα καθίσματα που είναι συναρμολογημένα επί τροχιάς ή σε άλλο σύστημα
 που επιτρέπει τον χειριστή ή τον χρήστη να μεταβάλλει εύκολα την
 εσωτερική διαμόρφωση του οχήματος μετρούνται στην κανονική θέση
 χρήσης τους, όπως προσδιορίζει ο κατασκευαστής στην αίτηση έγκρισης.
 7.7.8.5. Χώρος για καθήμενους επιβάτες (βλ. παράρτημα 4, σχήμα 13).
 7.7.8.5.1. Εμπρός από κάθε κάθισμα επιβάτη πρέπει να προβλέπεται ελεύθερος χώρος,
 όπως υποδεικνύεται στο παράρτημα 4, σχήμα 13. Το ερεισίνωτο οιουδήποτε
 άλλου προηγούμενου καθίσματος ή ένα χώρισμα του οποίου το περίγραμμα
 αντιστοιχεί περίπου σε εκείνο του κεκλιμένου ερεισινώτου του καθίσματος,
 μπορούν να εισχωρούν στο χώρο αυτό όπως προβλέπεται στο σημείο 7.7.8.4.
 Η ύπαρξη στο χώρο αυτό στηριγμάτων των καθισμάτων επιτρέπεται επίσης,
 υπό τον όρο ότι απομένει επαρκής χώρος για τα πόδια των επιβατών. Σε
 οχήματα χωρητικότητας έως 22 επιβατών, για τα καθίσματα δίπλα στο
 κάθισμα του οδηγού, επιτρέπεται προεξοχή του πίνακα ενδείξεων για τον
 οδηγό, του πίνακα χειριστηρίων, του αλεξήνεμου, του αλεξηλίου, των ζωνών
 ασφαλείας και των αγκυρώσεων αυτών των ζωνών.
 7.7.8.5.2. Ωστόσο, στο τμήμα του λεωφορείου που είναι το πλέον κατάλληλο για
 επιβίβαση, πρέπει να προβλέπονται δύο τουλάχιστον για την κλάση I και την
 κλάση II και ένα για την κλάση Α προς τα εμπρός ή προς τα πίσω
 διατεταγμένα καθίσματα ειδικά προοριζόμενα και επισημασμένα για χρήση
 από επιβάτες μειωμένης κινητικότητας, εκτός εκείνων που είναι χρήστες
 αναπηρικής πολυθρόνας. Τα καθίσματα αυτά πρέπει να είναι σχεδιασμένα
 για επιβάτες μειωμένης κινητικότητας ώστε να τους παρέχεται αρκετός
 χώρος, να είναι έχουν κατάλληλα σχεδιασμένες και τοποθετημένες
 χειρολαβές για να διευκολύνουν την πρόσβαση και την έξοδο από


text:
το κάθισμα
 και να παρέχουν επικοινωνία σύμφωνα με το σημείο 7.7.10 από τη θέση
 καθήμενου.
 7.7.8.5.2.1. Τα καθίσματα αυτά πρέπει να παρέχουν τουλάχιστον το 110 % του χώρου
 που ορίζεται στο σημείο 7.7.8.5.1.
 7.7.8.6. Ελεύθερο ύψος επάνω από τις θέσεις καθημένων
 7.7.8.6.1. Επάνω από κάθε θέση καθήμενου και, εξαιρέσει της περίπτωσης της
 εμπρόσθιας σειράς καθισμάτων σε όχημα χωρητικότητας έως 22 επιβατών,
 επάνω από το σχετικό χώρο για τα πόδια, πρέπει να μετράται ελεύθερος
 χώρος ύψους τουλάχιστον 900 mm μετρούμενου από το υψηλότερο σημείο
 του ασυμπίεστου μαξιλαριού καθίσματος και τουλάχιστον 1.350 mm από το
 μέσο επίπεδο του δαπέδου στο χώρο για τα πόδια. Στην περίπτωση των
 οχημάτων στα οποία εφαρμόζεται το σημείο 7.7.1.10, η διάσταση αυτή
 μπορεί να μειωθεί σε 1.200 mm μετρούμενη από το πάτωμα.
 ---pagebreak--- L 373/200 EL Επίσημη Εφημερίδα της Ευρωπαϊκής Ένωσης 27.12.2006
 7.7.8.6.2. Ο ελεύθερος αυτός χώρος εκτείνεται επάνω από τη ζώνη που ορίζεται:
 7.7.8.6.2.1. από τα διαμήκη κατακόρυφα επίπεδα 200 mm εκατέρωθεν του μέσου
 κατακόρυφου επιπέδου της θέσης καθήμενου και
 7.7.8.6.2.2. από ένα εγκάρσιο κατακόρυφο επίπεδο διερχόμενο από το πλέον πίσω και
 άνω σημείο του ερεισινώτου και από ένα εγκάρσιο κατακόρυφο επίπεδο 280
 mm εμπρός από το πλέον εμπρόσθιο σημείο του ασυμπίεστου μαξιλαριού
 καθίσματος, μετρούμενο σε κάθε περίπτωση στο μέσο κατακόρυφο επίπεδο
 της θέσης καθίσματος.
 7.7.8.6.3. Από τις ακμές του ελεύθερου χώρου που ορίζεται στα σημεία 7.7.8.6.1 και
 7.7.8.6.2 μπορούν να εξαιρούνται οι ακόλουθες ζώνες:
 7.7.8.6.3.1. στο άνω μέρος των εξωτερικών καθισμάτων, μια ζώνη ορθογώνιας διατομής
 ύψους 150 mm και πλάτους 100 mm (βλ. παράρτημα 4, σχήμα 14),
 7.7.8.6.3.2. στο άνω μέρος των εξωτερικών θέσεων, μια ζώνη τριγωνικής διατομής, της
 οποίας η κορυφή βρίσκεται 650 mm από το δάπεδο και της οποίας η βάση
 έχει μήκος 100 mm (βλ. παράρτημα 4, σχήμα 15),
 7.7.8.6.3.3. στο κάτω μέρος του χώρου για τα πόδια των εξωτερικών καθισμάτων, μια
 ζώνη με διατομή επιφανείας 0,02 m2 το πολύ (0,03 m2 για τα χαμηλοδάπεδα
 οχήματα της κλάσης I) και μέγιστο πλάτος 100 mm το πολύ (150 mm για τα
 χαμηλοδάπεδα οχήματα της κλάσης I) (βλ. παράρτημα 4, σχήμα 16).
 7.7.8.6.3.4. Για ένα όχημα χωρητικότητας έως 22 επιβατών, στην περίπτωση θέσεων
 καθημένων κοντά στις πίσω γωνίες του αμαξώματος, η απώτερη πίσω ακμή
 του ελεύθερου χώρου, σε κάτοψη, μπορεί να στρογγυλεύεται με ακτίνα 150
 mm το πολύ (βλ. παράρτημα 4, σχήμα 17).
 7.7.8.6.4. Στον ελεύθερο χώρο που ορίζεται στα σημεία 7.7.8.6.1., 7.7.8.6.2. και
 7.7.8.6.3., επιτρέπονται οι ακόλουθες πρόσθετες προεξοχές:
 7.7.8.6.4.1. Προεξοχή του ερεισινώτου άλλου καθίσματος, των υποστηριγμάτων του και
 των εξαρτημάτων του (π.χ. πτυσσόμενο τραπεζάκι).
 7.7.8.6.4.2. Στην περίπτωση οχήματος χωρητικότητας έως 22 επιβατών, η προεξοχή ενός
 θόλου τροχού υπό τον όρο ότι πληρούται μία από τις δύο κάτωθι
 προϋποθέσεις:
 7.7.8.6.4.2.1. η προεξοχή δεν εκτείνεται πέραν του μέσου κατακόρυφου επιπέδου της
 θέσης καθήμενου (βλ. παράρτημα 4, σχήμα 18) ή
 7.7.8.6.4.2.2. η πλησιέστερη ακμή της περιοχής βάθους 300 mm για τα πόδια του
 καθήμενου επιβάτη εκτείνεται έως 200 mm από την ακμή του ασυμπίεστου
 μαξιλαριού του καθίσματος και έως 600 mm εμπρός από το ερεισίνωτο του
 καθίσματος, με τις μετρήσεις πραγματοποιούμενες στο διάμεσο κατακόρυφο
 επίπεδο


text:
της θέσης καθήμενου (βλ. παράρτημα 4, σχήμα 19). Στην περίπτωση
 δύο αντικρυστών θέσεων, η διάταξη αυτή ισχύει για ένα μόνον από τα
 καθίσματα, ο δε εναπομένων χώρος για τα πόδια των καθήμενων επιβατών
 πρέπει να είναι 400 mm τουλάχιστον.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/201
 7.7.8.6.4.3. Στην περίπτωση καθισμάτων δίπλα στο κάθισμα του οδηγού σε οχήματα
 χωρητικότητας έως 22 επιβατών, η προεξοχή των παραθύρων με
 περιστρεφόμενα φύλλα, όταν είναι ανοικτά, και των εξαρτημάτων τους, του
 πίνακα ενδείξεων/πίνακα οργάνων, του αλεξήνεμου, του αλεξηλίου, των
 ζωνών ασφαλείας και των αγκυρώσεων αυτών των ζωνώνοι και του
 εμπρόσθιου μέρους της οροφής.
 7.7.9. Επικοινωνία με τον οδηγό
 7.7.9.1. Στα οχήματα των κλάσεων I, II και Α, πρέπει να προβλέπεται ένα μέσο που
 να επιτρέπει στους επιβάτες να επισημαίνουν στον οδηγό ότι επιθυμούν
 στάση του οχήματος. Τα χειριστήρια για όλες αυτές τις διατάξεις
 επικοινωνίας πρέπει να διαθέτουν προεξέχοντα κουμπιά, στα οχήματα των
 κλάσεων I και Α σε ύψος 1.200 mm το πολύ από το δάπεδο, και το χρώμα ή
 τα χρώματά τους να προκαλούν αντίθεση. Τα χειριστήρια πρέπει να είναι
 κατανεμημένα κατάλληλα και ομοιόμορφα στο όχημα. Η ενεργοποίηση του
 χειριστηρίου πρέπει επίσης να υποδεικνύεται στους επιβάτες με ένα ή
 περισσότερα φωτεινά σήματα. Το σήμα πρέπει να απεικονίζει τις λέξεις
 «στάση» ή ισοδύναμο ή/και κατάλληλο εικονόγραμμα και να παραμένει
 φωτεινό έως ότου ανοίξει η ή οι θύρες επιβατών. Τα αρθρωτά οχήματα
 πρέπει να διαθέτουν τέτοια σήματα σε κάθε άκαμπτο τμήμα τους. Τα
 διώροφα οχήματα πρέπει να διαθέτουν σήματα σε κάθε όροφο.
 7.7.9.2. Επικοινωνία με το διαμέρισμα πληρώματος.
 Εάν υπάρχει διαμέρισμα πληρώματος χωρίς πρόσβαση στο διαμέρισμα του
 οδηγού ή των επιβατών, πρέπει να προβλέπεται μέσο επικοινωνίας μεταξύ
 του οδηγού και του πληρώματος.
 7.7.10. Μηχανήματα θερμών ποτών και εξοπλισμός παρασκευής φαγητών
 7.7.10.1. Τα μηχανήματα θερμών ποτών και ο εξοπλισμός παρασκευής φαγητών
 πρέπει να τοποθετούνται ή να προστατεύονται έτσι ώστε να μην εκτινάσσεται
 σε κανέναν επιβάτη θερμό φαγητό ή ποτό κατά την πέδηση σε περίπτωση
 ανάγκης ή λόγω της φυγοκέντρου δύναμης στις στροφές.
 7.7.10.2. Στα οχήματα που διαθέτουν μηχανήματα θερμών ποτών και εξοπλισμό
 παρασκευής φαγητών, όλα τα καθίσματα επιβατών πρέπει να είναι
 εφοδιασμένα με διάταξη εναπόθεσης ποτών και φαγητών ενόσω το όχημα
 είναι εν κινήσει.
 7.7.11. Θύρες εσωτερικών διαμερισμάτων
 Κάθε θύρα τουαλέτας ή άλλου εσωτερικού διαμερίσματος:
 7.7.11.1. πρέπει να κλείνει μόνη της και να μην είναι εξοπλισμένη με καμία διάταξη
 που να την κρατά ανοικτή σε περίπτωση που, όταν είναι ανοικτή, μπορεί να
 δημιουργήσει εμπόδιο στους επιβάτες σε περίπτωση ανάγκης,
 7.7.11.2. πρέπει, όταν είναι ανοικτή, να μην καλύπτει καμία χειρολαβή, χειριστήριο,
 διάταξη για το άνοιγμα ή την υποχρεωτική επισήμανση που συνδέεται με
 ---pagebreak--- L 373/202 EL Επίσημη Εφημερίδα της Ευρωπαϊκής Ένωσης 27.12.2006
 οποιαδήποτε θύρα επιβατών, θύρα κινδύνου, έξοδο κινδύνου, πυροσβεστήρα
 ή κιβώτιο πρώτων βοηθειών,
 7.7.11.3. πρέπει να παρέχει ένα μέσο ούτως ώστε να επιτρέπεται το άνοιγμα της θύρας
 από έξω από το διαμέρισμα σε περίπτωση ανάγκης,
 7.7.11.4. δεν πρέπει να είναι δυνατό να μανδαλώνεται από έξω, εκτός εάν είναι
 πάντοτε δυνατόν να ανοιχθεί από μέσα.
 7.8. Τεχνητός φωτισμός
 7.8.1. Πρέπει να προβλέπεται εσωτερική ηλεκτρική εγκατάσταση για


text:
το φωτισμό:
 7.8.1.1. όλων των διαμερισμάτων επιβατών, των διαμερισμάτων πληρώματος, του
 διαμερίσματος τουαλέτας και του αρθρωτού τμήματος ενός αρθρωτού
 οχήματος,
 7.8.1.2. τυχόν βαθμίδας ή βαθμίδων,
 7.8.1.3. της πρόσβασης προς οποιεσδήποτε εξόδους και το χώρο που γειτνιάζει άμεσα
 με τη (τις) θύρα (θύρες) επιβατών,
 7.8.1.4. τις εσωτερικές σημάνσεις και τα εσωτερικά χειριστήρια όλων των εξόδων,
 7.8.1.5. όλων των σημείων όπου υπάρχουν εμπόδια.
 7.8.2. Πρέπει να υπάρχουν τουλάχιστον δύο εσωτερικά κυκλώματα φωτισμού, έτσι
 ώστε η αστοχία του ενός να μην επηρεάζει το άλλο. Ένα κύκλωμα που
 χρησιμεύει μόνο για το συνεχή φωτισμό της εισόδου και εξόδου μπορεί να
 θεωρείται ως ένα από αυτά τα κυκλώματα.
 7.8.3. Πρέπει να προβλέπεται προστασία του οδηγού από το εκτυφλωτικό φως και
 τις αντανακλάσεις που προκαλεί ο εσωτερικός τεχνητός.
 7.9. Αρθρωτό τμήμα των αρθρωτών οχημάτων
 7.9.1. Το αρθρωτό τμήμα που συνδέει τα άκαμπτα μέρη του οχήματος πρέπει να
 είναι σχεδιασμένα και κατασκευασμένα έτσι ώστε να επιτρέπει τουλάχιστον
 μία περιστροφική κίνηση περί έναν τουλάχιστον οριζόντιο άξονα και έναν
 τουλάχιστον κατακόρυφο άξονα.
 7.9.2. Όταν το αρθρωτό όχημα είναι εν στάσει με τη μάζα του σε τάξη πορείας επί
 οριζόντιας επιφανείας, δεν πρέπει να υπάρχει, μεταξύ του δαπέδου κανενός
 από τα άκαμπτα τμήματα και του δαπέδου της περιστρεφόμενης βάσης ή του
 στοιχείου που αντικαθιστά τη βάση αυτή, ακάλυπτο κενό πλάτους άνω των:
 7.9.2.1. 10 mm όταν οι τροχοί του οχήματος βρίσκονται επί του ιδίου επιπέδου, ή
 7.9.2.2. 20 mm όταν οι τροχοί του άξονα που πρόσκεινται στο αρθρωτό τμήμα
 βρίσκονται επί επιφανείας η οποία είναι 150 mm υψηλότερη από την
 επιφάνεια επί της οποίας βρίσκονται οι τροχοί των υπολοίπων αξόνων.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/203
 7.9.3. Η διαφορά επιπέδου μεταξύ του δαπέδου των άκαμπτων τμημάτων και του
 δαπέδου της περιστρεφόμενης βάσης, μετρούμενη στον αρμό, δεν πρέπει να
 υπερβαίνει:
 7.9.3.1. τα 20 mm υπό τις συνθήκες που περιγράφονται στο σημείο 7.9.2.1, ή
 7.9.3.2. τα 30 mm υπό τις συνθήκες που περιγράφονται στο σημείο 7.9.2.2.
 7.9.4. Στα αρθρωτά οχήματα, πρέπει να προβλέπονται μέσα τα οποία να μην
 εμποδίζουν την πρόσβαση επιβατών σε οποιοδήποτε μέρος του αρθρωτού
 τμήματος όταν:
 7.9.4.1. το δάπεδο έχει ακάλυπτο κενό που δεν ανταποκρίνεται στις απαιτήσεις του
 σημείου 7.9.2.
 7.9.4.2. το δάπεδο δεν μπορεί να φέρει τη μάζα των επιβατών,
 7.9.4.3. οι επιβάτες διατρέχουν κίνδυνο από τις κινήσεις των τοιχωμάτων.
 7.10. Σταθερότητα πορείας των αρθρωτών οχημάτων
 Όταν ένα αρθρωτό όχημα κινείται επί ευθείας γραμμής, τα διαμήκη μέσα
 επίπεδα του άκαμπτου τμήματός του πρέπει να συμπίπτουν και να
 σχηματίζουν συνεχές επίπεδο χωρίς εκτροπές.
 7.11. Χειρολισθήρες και χειρολαβές
 7.11.1. Γενικές διατάξεις
 7.11.1.1. Οι χειρολισθήρες και οι χειρολαβές πρέπει να είναι κατάλληλης αντοχής.
 7.11.1.2. Οι χειρολισθήρες και οι χειρολαβές πρέπει να σχεδιάζονται και να
 τοποθετούνται έτσι ώστε να μη υπάρχει κανένας κίνδυνος τραυματισμού των
 επιβατών.
 7.11.1.3. Οι χειρολισθήρες και οι χειρολαβές πρέπει να είναι διατομής που να
 επιτρέπει στους επιβάτες να συγκρατούνται εύκολα και αποτελεσματικά.
 Κάθε χειρολισθήρας πρέπει να έχει μήκος τουλάχιστον 100 mm για να
 δέχεται την παλάμη του επιβάτη. Καμία διάσταση διατομής δεν πρέπει να
 είναι μικρότερη των 20 mm ή μεγαλύτερη των 45 mm


text:
εκτός από την
 περίπτωση των χειρολισθήρων σε θύρες και καθίσματα και, στην περίπτωση
 οχήματος των κλάσεων II, III ή Β, στις διόδους προσπέλασης. Στις
 περιπτώσεις αυτές, επιτρέπονται χειρολισθήρες με ελάχιστη διάσταση 15
 mm, υπό τον όρο ότι μια άλλη διάσταση είναι τουλάχιστον 25 mm. Οι
 χειρολισθήρες δεν πρέπει να παρουσιάζουν απότομες καμπύλες.
 7.11.1.4. Η απόσταση μεταξύ χειρολισθήρα ή χειρολαβής και του παρακείμενου
 μέρους του αμαξώματος ή των τοιχωμάτων του οχήματος πρέπει να είναι
 τουλάχιστον 40 mm. Ωστόσο, στην περίπτωση χειρολισθήρα σε θύρα ή
 κάθισμα ή σε δίοδο προσπέλασης σε όχημα της κλάσης II, III ή Β,
 επιτρέπεται ελάχιστη απόσταση 35 mm.
 ---pagebreak--- L 373/204 EL Επίσημη Εφημερίδα της Ευρωπαϊκής Ένωσης 27.12.2006
 7.11.1.5. Η επιφάνεια κάθε χειρολισθήρα, χειρολαβής ή στύλου πρέπει να έχει
 χρωματική αντίθεση και να είναι αντιολισθητική.
 7.11.2. Χειρολισθήρες και χειρολαβές για όρθιους επιβάτες
 7.11.2.1. Πρέπει να προβλέπονται επαρκείς χειρολισθήρες ή/και χειρολαβές σε κάθε
 σημείο της επιφάνειας δαπέδου που προορίζεται για τους όρθιους επιβάτες
 σύμφωνα με το σημείο 7.2.2. Προς το σκοπό αυτό, οι κρεμαστές χειρολαβές,
 εφόσον υπάρχουν, μπορούν να υπολογίζονται ως χειρολαβές, εφόσον
 διατηρούνται στη θέση τους με κατάλληλα μέσα. Η απαίτηση αυτή
 θεωρείται ότι πληρούται εάν, για όλα τα δυνατά σημεία της διάταξης δοκιμής
 που απεικονίζεται στο παράρτημα 4, σχήμα 20, ο κινητός βραχίονας της
 διάταξης μπορεί να φτάσει δύο τουλάχιστον χειρολισθήρες ή χειρολαβές. Η
 διάταξη δοκιμής μπορεί να περιστρέφεται ελεύθερα περί τον κατακόρυφο
 άξονά της.
 7.11.2.2. Κατά την εφαρμογή της διαδικασίας που περιγράφεται στο σημείο 7.11.2.1
 ανωτέρω, λαμβάνονται υπόψη μόνον οι χειρολισθήρες και οι χειρολαβές που
 απέχουν από το δάπεδο από 800 mm έως 1900 mm.
 7.11.2.3. Για κάθε θέση που μπορεί να καταληφθεί από όρθιο επιβάτη, ένας
 τουλάχιστον από τους απαιτούμενους δύο χειρολισθήρες ή χειρολαβή μπορεί
 να βρίσκεται σε ύψος 1500 mm το πολύ από το δάπεδο στη θέση αυτή. Η
 απαίτηση αυτή δεν ισχύει σε περιοχή που πρόσκειται σε θύρα, όπου η θύρα ή
 ο μηχανισμός της όταν είναι ανοικτή θα εμποδίζει τη χρήση της χειρολαβής.
 7.11.2.4. Οι περιοχές οι οποίες μπορούν να καταληφθούν από όρθιους επιβάτες και δεν
 χωρίζονται από καθίσματα από τα πλευρικά τοιχώματα ή το οπίσθιο τοίχωμα
 του οχήματος πρέπει να διαθέτουν οριζόντιους χειρολισθήρες παράλληλους
 προς τα τοιχώματα και τοποθετημένους σε ύψος από 800 mm έως 1500 mm
 από το δάπεδο.
 7.11.3. Χειρολισθήρες και χειρολαβές για θύρες επιβατών
 7.11.3.1. Τα ανοίγματα των θυρών πρέπει να διαθέτουν χειρολισθήρες ή/και
 χειρολαβές σε κάθε πλευρά τους. Στην περίπτωση διπλών θυρών, η
 απαίτηση αυτή μπορεί να πληρούται με την τοποθέτηση ενός κεντρικού
 στύλου ή ενός κεντρικού χειρολισθήρα.
 7.11.3.2. Οι χειρολισθήρες ή/και χειρολαβές στις θύρες επιβατών πρέπει να διαθέτουν
 ένα σημείο λαβής για κάθε όρθιο άτομο στο χώρο που πρόσκειται στη θύρα
 επιβατών ή σε οιαδήποτε από τις διαδοχικές βαθμίδες. Τα σημεία αυτά
 πρέπει να βρίσκονται, κατακόρυφα, σε ύψος 800 mm έως 1.100 mm από το
 έδαφος ή από την επιφάνεια κάθε βαθμίδας, και οριζόντια:
 7.11.3.2.1. για μια θέση κατάλληλη για ένα άτομο που στέκεται στο έδαφος, σε
 κατάλληλη απόσταση η οποία δεν υπερβαίνει τα 400 mm προς τα μέσα από
 την εξώτερη ακμή της πρώτης


text:
βαθμίδας· και
 7.11.3.2.2. σε θέση κατάλληλη σε μια συγκεκριμένη βαθμίδα, όχι προς τα έξω από την
 απώτερη ακμή της δεδομένης βαθμίδας, και όχι άνω των 600 mm προς τα
 μέσα από την ίδια ακμή.
 ---pagebreak--- 27.12.2006 EL Επίσημη Εφημερίδα της Ευρωπαϊκής Ένωσης L 373/205
 7.11.4. Χειρολισθήρες σε καθίσματα προτεραιότητας
 7.11.4.1. Μεταξύ των καθισμάτων προτεραιότητας που ορίζονται στο σημείο 7.7.8.5.2
 και της θύρας επιβατών που είναι κατάλληλη για επιβίβαση και κάθοδο
 πρέπει να προβλέπεται χειρολισθήρας σε ύψος μεταξύ 800 mm και 900 mm
 από το επίπεδο του δαπέδου. Επιτρέπεται διακοπή του χειρολισθήρα, όταν
 πρέπει να υπάρξει πρόσβαση σε θέση αναπηρικής πολυθρόνας, κάθισμα επί
 θόλου τροχού, κλιμακοστάσιο, δίοδο πρόσβασης ή διάδρομο· καμία διακοπή
 του χειρολισθήρα δεν πρέπει να είναι μεγαλύτερη των 1.050 mm, ενώ θα
 πρέπει να προβλέπεται κατακόρυφος χειρολισθήρας στην μία τουλάχιστον
 πλευρά της διακοπής.
 7.12. Κιγκλιδώματα κλιμακοστασίων
 7.12.1. Στα σημεία όπου ένας καθήμενος επιβάτης μπορεί να εκτιναχθεί στο
 κλιμακοστάσιο λόγω απότομης πέδησης πρέπει να υπάρχει κιγκλίδωμα. Το
 κιγκλίδωμα πρέπει να έχει ύψος τουλάχιστον 800 mm από το δάπεδο επί του
 οποίου κείνται τα πόδια του επιβάτη και να εκτείνεται προς το εσωτερικό από
 το τοίχωμα του οχήματος τουλάχιστον 100 mm πέραν της διαμήκους μέσης
 γραμμής κάθε θέσης καθήμενου στην οποία ο επιβάτης διατρέχει κίνδυνο ή
 του κατακόρυφου στοιχείου της τελευταίας προς το εσωτερικό βαθμίδας, εάν
 η διάσταση αυτή είναι βραχύτερη.
 7.13. Ράφια αποσκευών και προστασία των επιβαινόντων
 Οι επιβαίνοντες στο όχημα πρέπει να προστατεύονται από αντικείμενα που
 μπορούν να πέσουν από τα ράφια αποσκευών λόγω της πέδησης του
 οχήματος ή της δημιουργίας φυγοκέντρου δυνάμεως στις στροφές. Εάν
 υπάρχουν διαμερίσματα αποσκευών, πρέπει να σχεδιάζονται έτσι ώστε οι
 αποσκευές να μην μπορούν να πέσουν κατά την απότομη πέδηση του
 οχήματος.
 7.14. Καταπακτές, εάν υπάρχουν
 7.14.1. Κάθε καταπακτή επί του δαπέδου ενός οχήματος, η οποία δεν είναι
 καταπακτή διαφυγής, πρέπει να είναι έτσι τοποθετημένη και ασφαλισμένη
 ώστε να μην μπορεί να αποσπασθεί ή να ανοιχτεί χωρίς τη χρήση εργαλείων
 ή κλειδιών και καμία διάταξη αφαίρεσης ή ασφάλισης να μην προεξέχει άνω
 των 8 mm από το επίπεδο του δαπέδου. Οι ακμές των προεξοχών πρέπει να
 είναι στρογγυλεμένες.
 7.15. Συσκευές οπτικής ψυχαγωγίας
 7.15.1. Οι συσκευές ψυχαγωγίας των επιβατών, π.χ. οθόνες τηλεόρασης ή βίντεο,
 πρέπει να είναι τοποθετημένες εκτός του οπτικού πεδίου του οδηγού όταν ο
 οδηγός κάθεται στην κανονική θέση οδήγησης. Η απαίτηση αυτή δεν
 αποκλείει τη χρήση οθονών τηλεόρασης ή παρόμοιων συσκευών για τον
 έλεγχο ή την οδήγηση του οχήματος από τον οδηγό, π.χ. για την
 παρακολούθηση των θυρών επιβατών.
 ---pagebreak--- L 373/206 EL Επίσημη Εφημερίδα της Ευρωπαϊκής Ένωσης 27.12.2006
 ΠΑΡΑΡΤΗΜΑ 3
 Προσάρτημα
 ΕΛΕΓΧΟΣ ΤΟΥ ΣΤΑΤΙΚΟΥ ΟΡΙΟΥ ΚΛΙΣΗΣ ΜΕΣΩ ΥΠΟΛΟΓΙΣΜΩΝ
 1. Η συμμόρφωση ενός οχήματος προς τις απαιτήσεις του σημείου 7.4 του
 παραρτήματος 3, μπορεί να αποδεικνύεται με μέθοδο υπολογισμού η οποία
 εγκρίνεται από την τεχνική υπηρεσία που είναι υπεύθυνη για τη διεξαγωγή
 των δοκιμών.
 2. Η τεχνική υπηρεσία που είναι υπεύθυνη για τη διεξαγωγή των δοκιμών
 μπορεί να απαιτεί τη διεξαγωγή δοκιμών σε τμήματα του οχήματος για να
 ελέγχονται οι υποθέσεις στις οποίες βασίζονται οι υπολογισμοί.
 3. Προετοιμασία για τον υπολογισμό:
 3.1.